title: Yukichi Chuganji

text: Chuganjin kuoltua maailman vanhimmaksi eläväksi tuli japanilainen Mitoyo Kawate ja vanhimmaksi eläväksi mieheksi espanjalainen Joan Riudavets.


title: Whip My Hair

text: ”Whip My Hair” on yhdysvaltalaisen laulajan Willow Smithin kappale. Kappale julkaistiin debyyttisinglenä hänen julkaisematta jääneeltä "Knees and Elbows" -studioalbumilta. Kappaleen sanoittivat Janae Rockwell sekä Ronald "Jukebox" Jackson, joista jälkimmäinen myös tuotti kappaleen.


title: Whip My Hair

text: Kappaleen live-esitysten yhteydessä Smith sai mediahuomiota asuistaan, joita vertailtiin Rihannaan, jolta tämä myönsi myöhemmin saaneen musiikillisia vaikutteita. Kappale vuosi sattumalta samana päivänä internetiin kuin Rihannan "Only Girl (In the World)" ja monet mediatalot, mukaan lukien Time, Billboard ja CNN kirjoittivat kappaleesta sen julkaisupäivänä. Kappaletta kehuttiin positiivisesti suhtautuneiden kriitikkojen keskuudessa lapsiystävälliseksi, maailmanlaajuiseksi ilmestykseksi, jonka yhteydessä jotkut kriitikot kutsuivat Smithiä "pikku Rihannaksi". Negatiivisen näkökulman saaneet kriitikot kokivat kappaleen hokeman "raastavaksi" sekä "aivoporan painajaiseksi".


title: Whip My Hair

text: Kappaleen debytoinnin jälkeen ilmoitettiin virallisesti siitä, että Smith on allekirjoittanut sopimuksen Jay-Z:n ja Rock Nationin kanssa. Kappale sai urbaania radiosoittoa 21. syyskuuta 2010. Se julkaistiin digitaalisesti ladattavana 26. lokakuuta 2010. Ennen singlen lähetystä radioon ja virallista julkaisua kappale saavutti merkittäviä listasijoituksia Rap Songs ja Hot R&B/Hip-Hop Songs-listalla. Myöhemmin se saavutti Billboard Hot 100-listan 11. sijan sekä pääsi Yhdysvaltain R&B-listan viiden parhaan joukkoon. Kappale saavutti sijoituksia kahdenkymmenen parhaan joukosta muutamilla kansainvälisillä markkinoilla, kuten Iso-Britanniassa, jossa se debytoi listan toisella sijalla, päästen myös UK R&B Chartin kärkeen.


title: Whip My Hair

text: Kappaleen musiikkivideolla Smith nähdään elävöittämässä koulua kuin siveltimellä. Kappaleen virallisella remix-versiolla esiintyy brittiläisräppäri Tinie Tempah, ja se julkaistiin 3. tammikuuta 2011. Epävirallinen remix-versio, joka sisältää Nicki Minajin säkeen tuli nähtäväksi internetissä vuonna 2010. Vierailijan sanoitukset on otettu Pearl Futuren vuonna 2009 julkaistusta kappaleesta "Lookin' at Me".


title: Who Let the Dogs Out?

text: Who Let the Dogs Out? on kappale, jonka on alun perin sanoittanut ja tuottanut Anslem Douglas (nimellä ”Doggie”) Trinidad and Tobago Carnivalin vuoden 1998 kautta varten. Tähän kiinnitti huomiota Steven Greenberg, joka tuotti sen yhtyeen kanssa, joka sai nimekseen Baha Men. Baha Men teki cover-version kappaleesta ja liitti sen osaksi -elokuvaa ja sen soundtrack-levyä. Sen jälkeen kappale julkaistiin vuonna 2000 singlenä, ja siitä tuli yhtyeen ensimmäinen menestynyt kappale Yhdysvalloissa ja Britanniassa.


title: Who Let the Dogs Out?

text: Kappale oli Yhdysvalloissa Billboard Hot 100 -listan sijalla 40. ja Britanniassa Britannian singlelistan toisella sijalla. Se oli Britanniassa vuoden 2000 neljänneksi myydyin kappale ja siitä tuli yksi niistä parhaiten myyneistä singleistä, jotka eivät ole saavuttaneet listan kärkisijaa. Kappale menestyi myös Australiassa, jossa se nousi listan ykköseksi. Kappale voitti Grammyn vuoden 2001 Grammy-palkintogaalassa sarjassa ”Paras dance-levytys”.


title: Lennard-Jonesin potentiaali

text:
Lennard-Jonesin potentiaali on matemaattinen malli, joka approksimoi kahden neutraalin atomin tai molekyylin välistä vuorovaikutusta. Potentiaalin yhtälön esitti ensimmäisenä John Lennard-Jones vuonna 1924. Yleisen esitysmuoto on
jossa ε on potentiaalikuopan syvyys, σ on etäisyys, jolla atomien tai molekyylien välinen potentiaali on nolla, "r" on kappaleiden välinen etäisyys ja "r" on etäisyys, jossa potentiaali saavuttaa miniminsä. Laskennallisen yksinkertaisuuden vuoksi Lennard-Jonesin potentiaalia käytetään yleisesti tietokonesimuloinnissa, vaikka tarkempiakin potentiaaliyhtälöitä on.


title: Suomen Terveydenhoitajaliitto

text: Suomen Terveydenhoitajaliitto STHL ry, Finlands Hälsovårdarförbund FHVF rf on terveydenhoitajien ja audionomien ammatillinen etujärjestö. Suomen Terveydenhoitajaliittoon kuuluu 7 500 terveydenhoitajaa, audionomia, alan opiskelijaa, opettajaa, tutkijaa ja johtajaa . Liitolla on 15 alueellista terveydenhoitajayhdistystä ja valtakunnallinen Audionomiyhdistys. Liiton keskusjärjestö on Akava.


title: Suomen Terveydenhoitajaliitto

text: Suomen Terveydenhoitajaliitto hoitaa jäsentensä palkkausta, työsuhteita ja sosiaalisia etuja sekä koulutus- ja ammatillisia asioita koskevan edunvalvonnan. Liitto osallistuu kansanterveystyön, terveydenhuollon ja terveysalan koulutuksen kehittämiseen. Terveydenhoitajaliitto on myös terveyden edistämisen asiantuntijajärjestö. Liitto vaikuttaa aloitteillaan ja kannanotoillaan maan työmarkkina-, koulutus-, sosiaali- ja terveyspolitiikkaan. Liiton toimintaa ohjaavat arvot ovat luotettavuus, rohkeus, arvostus, yhteisöllisyys ja tasa-arvo.


title: Suomen Terveydenhoitajaliitto

text: Suomen Terveydenhoitajaliiton puheenjohtajana toimii Leila Lehtomäki. Liiton toimisto sijaitsee Helsingissä. Terveydenhoitajaliitto julkaisee Terveydenhoitaja-lehteä ja järjestää kerran vuodessa Terveydenhoitajapäivät.


title: Audionomi

text: Audionomi on hoitotyön, kuulo- ja tasapainotutkimusten ja kuulon kuntoutuksen asiantuntija. Audionomi työskentelee erikoissairaanhoidossa, perusterveydenhuollossa, kuntoutus- ja tutkimuslaitoksissa ja järjestöissä.


title: Audionomi

text: Audionomikoulutus järjestetään sairaanhoitajan tai terveydenhoitajan ammattikorkeakoulututkinnon jälkeisinä erikoistumisopintoina, joiden laajuus on 60 opintopistettä.


title: Enora Latuillière

text: Enora Latuillière (s. 31. heinäkuuta 1992) on ranskalainen ampumahiihtäjä. Hän hiihti toisen osuuden Ranskan hopeaviestijoukkueessa Kontiolahden MM-kilpailuissa 2015. Hänen paras saavutuksensa ampumahiihdon maailmancupissa on kymmenes sija pikakilpailussa Östersundissa kaudella 2014–2015. Latuillière on saavuttanut kaksi hopeaa ampumahiihdon EM-kilpailuissa.


title: Obbi Oulare

text: Mamadou Obbi Oulare (s. 8. tammikuuta 1996) on guinealaiset sukujuuret omaava belgialainen jalkapalloilija, joka edustaa Jupiler Pro Leaguessa pelaavaa Club Bruggea. Pelipaikaltaan Oulare on hyökkääjä. Hänen isänsä, guinealainen Souleymane Oulare, oli myös jalkapalloilija omalla urallaan.


title: Obbi Oulare

text: Oulare edusti nuorissa muun muassa ranskalaista Lille OSC:ia, jossa hän pelasi vuodet 2006-2011. Vuonna 2013 hän siirtyi Club Bruggen nuorten joukkueeseen. Edustusjoukkueessa Jupiler Pro Leaguessa Oulare debytoi syyskuussa 2014 KRC Genkiä vastaan. Kaudella 2014-2015 Oulare debytoi myös Eurooppa-liigassa HJK:ta vastaan.


title: Obbi Oulare

text: Oulare on pelannut Belgian eri nuorten maajoukkueissa. Nykyisin hän edustaa alle 19-vuotiaita, joissa hän on pelannut vuodesta 2014. Viidessä maaottelussa on syntynyt peräti kuusi osumaa.


title: Luettelo Lucky Luke -sarjakuvien hahmoista

text: Tämä on luettelo "Lucky Luke"-sarjakuvista esiintyvistä hahmoista.


text: "Pääartikkeli: Lucky Luke"


text: Lucky Luke on tarinoiden sankari. Yksinäinen lehmipoika, joka valvoo lakia apureinaan hevosensa Jolly Jumper, sekä vahtikoira Rantanplan.


text: Jolly Jumper on Lucky Luken sarkastinen hevonen, jonka "puhetta" Luke ei kuitenkaan kuule vaikka lukijat tietävät, mitä Jolly ajattelee.


text: "Pääartikkeli: Daltonin veljekset"


text: Daltonit ovat Lucky Luken pahimpia vihollisia, rikollisia ja tarinoiden kestokonnia. He ovat todellisten esikuviensa kuvitteellisia serkkuja. Daltonit ovat pisimmästä lyhyimpään "Averell", "William", "Jack" ja "Joe".


text: "'Pääartikkeli: Rantanplan"


text: Rantanplan on lännen tyhmin koira, joka usein auttaa Lucky Lukea Daltoneiden ja muiden rikollisten jäljittämisessä. Jolly Jumperin tavoin Luke ei kuule Rantanplanin "puhetta". Ensikertaa Rantanplan nähtiin tarinassa "Daltonien jäljillä".


text: Daltonin muori on Daltonin veljesten äiti. Hänet nähdään ensikertaa omassa nimikkotarinassaan, mutta hahmoon viitataan jo varhaisissa kertomuksissa.


text: Billy the Kid on Daltoneiden ohella Lucky Luken pahimpia vihollisia, vaikka esiintyykin näitä harvemmin. Myös tällä hahmolla on todellinen esikuva.


text: Pat Poker on "Lucky Luke kohtaa Pat Pokerin" -sarjakuvassa esiintyvä uhkapeluri, joka on todennäköisesti toiminut innoitteena myöhempien tarinoiden pelureille. Nimensä mukaan Pat Poker pelaa pokeria ja huijaa siinä aina.


text: Phil Defer on nimikkotarinassaan esiintyvä palkkatappaja, joka palkataan murhaamaan Lucky Luke.


text: Tohtori Doxey on "Tohtori Doxeyn eliksiiri" -tarinassa esiintyvä lääkäri (puoskari), joka myy tavallista sadevettä ihmelääkkeenä.


text: Yhdysvaltojen presidentti, Abraham Lincoln, joka nähdään mm. tarinoissa "Laulava lanka" ja "Lucky Luke kohtaa Pinkertonit".


text: Rutherford B. Hayes on toinen Lucky Luke-tarinoissa esiintyneistä yhdysvaltojen presidenteistä. Hayes nähdään "Mies Washingtonista" ja "Sarah Bernhardt" -tarinoissa.


text: Kenraali Custer on joissain tarinoissa esiintyvä tuliluontoinen ratsuväen komentaja, joka haluaa sotia intiaaneja vastaan.


text: Virgil, Morgan ja Wyatt Earp ovat tarinassa "O.K. Corral" esiintyviä lainvalvojia.


text: Jesse ja Frank James ovat pohjautuvat myös todellisiin henkilöihin. Heidät molemmat nähdään ensikertaa Jesse Jamesin nimikkotarinassa, mutta Jesseen viitataan, myös myöhemmissä tarinoissa.


text: Cole Younger on Jesse Jamesin yksinkertainen serkku, joka auttaa tätä ryöstöissä. Myös todellisen elämän Cole Younger kuului Jamesin jengiin.


text: Pavlov on "Rantanplan"-sarjakuvissa esiintyvä vartija vankilassa, jossa Daltonit ovat. Tämä usein antaa Rantanplanin syöpötellä vaikka tietää määrärahojen olevan vähissä.


text: Belle Starr on omassa nimikkotarinassaan esiintyvä naisrikollinen, jolla myös on todellinen esikuva. Sarjakuvan Belle Starr palkkaa apureikseen mm. Daltonit ja Billy the Kidin.


text: Daltonin veljesten isä mainitaan useassa tarinassa, mutta häntä ei koskaan nähdä. Daltonin muorin mukaan isä sai surmansa räjäyttäessään itsensä vahingossa dynamiitilla. Daltonit-animaatiosarjan toisella kaudella isän nimeksi mainitaan "Robbie".


text: Henry, Jim, Abigel, Patrick ja Bill Dalton ovat Daltoneiden setiä. Jim ja Henry ovat kuolleet hirtettyinä, Abigel taas tuntemattomasta syystä. Patrickin olinpaikasta ei ole tietoa, mutta hänet mainitaan Daltonit-animaatiosarjassa. Bill taas elää yhä. Bill Dalton esiintyi Daltonit-animaatiosarjan viimeisessä jaksossa "Daltonit lomalla".


text: Bob, Grat, Bill ja Emmett Dalton ovat Daltoneiden serkkuja. He ovat todelliset Daltonin veljekset. Heidät nähdään "Lainsuojattomat" -tarinassa.


text: Marcel Dalton on Daltonien eno ja Daltonin muorin veli. Hän on ainoa rehellinen Dalton. Marcel nähdään vain omassa nimikkotarinassaan.


text: Franky Dalton on "Daltonit pääsevät hoitoon"-tarinan alkuperäispainoksessa mainittu Daltonin muorin ja Marcel Daltonin isä.


text: Waldo Badmington on tarinassa "Arkajalka"-esiintyvä nuori englantilainen herramies, joka saapuu villiin länteen perittyään sukulaisensa, Harold Lucius "Baddy" Badmingtonin, maat.


text: Jack Ready on "Arkajalka"-tarinassa esiintyvä rikollinen ja huijari, joka haluaa Badmintonin maat ja tilan itselleen.


text: Dean Fenton on "Daltonin veljekset" -tarinassa esiintyvä rikollinen, joka omisti "Fenton Town" -nimisen rikolliskaupungin ennen joutumistaan vankilaan. Myöhemmin Daltonit valtasivat kaupungin ja muuttivat nimen "Dalton Cityksi".


text: Joe Milton on "Daltonin veljekset"-tarinassa pikkurikollinen ja mallivanki, joka päätetään vapauttaa. Erehdyksestä johtuen vartijat päästävätkin vapaaksi Joe Daltonin.


text: Milton nähdään myös vuoden 2007 elokuvassa "Lucky Luke – Lähde länteen!", jossa häntä kuitenkin kutsutaan nimellä "Meriwether Dalton".


title: Teemu Terho

text: Teemu Terho (s. 31. maaliskuuta 1979 Tampere) on uransa jo päättänyt suomalainen futsalpelaaja. Hän lopetti uransa kauden 2012-2013 jälkeen. Terho voitti Ilves FS:n kanssa kahdesti Futsal-liigan kausina 2004-2005 ja 2005-2006. Terho pelasi uransa aikana Futsal-liigassa 135 peliä, joissa syntyi tehot 52+72. Terhon viimeiseksi seuraksi jäi Golden Futsal Team.


title: Teemu Terho

text: Suomen futsalmaajoukkueessa Terho pelasi vuodet 2004-2012. Hän pelasi 64 ottelua ja teki niissä 16 maalia. Terho on Suomen kaikkien aikojen neljänneksi eniten futsalmaaotteluita pelannut pelaaja ja myös neljänneksi eniten maaleja tehnyt pelaaja. Terho toimi kapteenina 25 maaottelussa, joka on toiseksi eniten Jani Modigin jälkeen.


title: Teemu Terho

text: Terho pelasi myös Suomen beachfutismaajoukkueen historian ensimmäisessä ottelussa Viroa vastaan vuonna 2009.


title: Volframitrioksidi

text: Volframitrioksidi eli volframi(VI)oksidi (WO) on epäorgaaninen yhdiste ja eräs volframin oksideista. Yhdistettä käytetään muun muassa metallisen volframin ja volframiyhdisteiden valmistukseen sekä väriaineena.


title: Volframitrioksidi

text: Huoneenlämpötilassa volframitrioksidi on keltaista kiteistä ainetta. Yhdiste ei liukene veteen eikä happoliuoksiin, mutta liukenee emäksisiin liuoksiin muodostaen volframaatteja. Se on siis luonteeltaan happoanhydridi. Volframitrioksidilla on useita, vähintään 7, eri kidemuotoa ja eri kidemuodot ovat stabiileja eri lämpötiloissa. Volframitrioksidin rakenne koostuu huoneenlämpötilassa kulmistaan linkittyneistä WO-oktaedreistä. Volframitrioksidi voidaan pelkistää vedyn avulla metalliseksi volframiksi. Kuumennettaessa yhdistettä alipaineessa tai volframijauheen kanssa muodostuu ruskeaa volframidioksidia. Välivaiheena muodostuu sinisiä ja violetteja yhdisteitä.


title: Volframitrioksidi

text: Volframitrioksidia muodostuu kuumennettaessa metallista volframia happea sisältävässä ilmassa. Sitä muodostuu myös kalsinoitaessa luontaisia volframaattimalmeja scheeliittiä ja volframiittia.


title: Volframitrioksidi

text: Volframitrioksidista valmistetaan metallista volframia pelkistämällä vedyn avulla. Yhdistettä voidaan käyttää myös keramiikassa keltaisena väriaineena ja sinisen väriaineen volframisinisen valmistukseen. Volframitrioksidia käytetään myös useiden muiden volframiyhdisteiden kuten volframikarbidin valmistamiseen.


title: Luettelo televisiosarjan S.H.I.E.L.D. Agentit jaksoista

text: "S.H.I.E.L.D. Agentit" on yhdysvaltalainen Joss Whedonin, Jed Whedonin ja Maurissa Tancharoenin luoma televisiosarja, joka perustuu Marvelin supersankarisarjakuviin. Sitä alettiin esittää Yhdysvalloissa ABC-kanavalla 24. syyskuuta 2013. Suomessa sarjan kaksi ensimmäistä tuotantokautta on esitetty televisiossa Fox-kanavalla, ja myöhemmät tuotantokaudet ovat silloin tällöin katsottavissa Viaplayn kautta.


title: Masahudu Alhassan

text: Masahudu Alhassan (s. 1. joulukuuta 1992 Tarkwa, Ghana) on ghanalainen jalkapalloilija. Hänen pelipaikkansa on vasen laitapuolustaja. Hän edustaa kaudella 2014–2015 Italian Serie A:n Udinesea.


title: Masahudu Alhassan

text: Alhassan pelasi Genoassa neljä Serie A -ottelua kaudella 2011–2012. Kaksi seuraavaa kautta hän pelasi Serie B:ssä edustaen Novaraa ja Latinaa.


title: Masahudu Alhassan

text: Alhassan on pelannut Ghanan maajoukkueessa kahdeksan ottelua: kaksi vuonna 2011 ja kuusi vuonna 2012. Hän oli mukana Afrikan-mestaruuskilpailuissa 2012.


title: War Thunder

text: War Thunder on Gaijin Entertainmentin 2009 kehittämä ja julkaisema ilmainen sotapeli.


title: War Thunder

text: War Thunderissa voi pelata Espanjan sisällissodan, toisen maailmansodan ja Korean sodan aikaisilla lentokoneilla, merenkulkuvälineillä ja maajoukoilla. Vuonna 2018 peliin lisättiin myös helikoptereita päivityksessä: 1.81 "The Valkyries". Vaikka War Thunderissä pelaajat pelaavat yleensä toisiaan vastaan, pelissä on joitakin PvE-elementtejä.


title: War Thunder

text: Lentokoneita on noin 400 seitsemältä eri maalta: Yhdysvalloilta, Natsi-Saksalta, Neuvostoliitolta, Britannialta, Japanilta, Italialta ja Ranskalta. Ne jaetaan kolmeen eri tyyppiin: hävittäjiin, maataistelukoneisiin ja pommikoneisiin.


title: War Thunder

text: Maajoukkoja on reilusti yli sata kahdeksalta eri maalta: Yhdysvalloilta, Natsi-Saksalta, Neuvostoliitolta, Britannialta, Italialta, Japanilta, Ranskalta ja Italialta. Pelaajien ohjattavat maa-ajoneuvot jaetaan viiteen tyyppiin: kevyisiin tankkeihin, keskiraskaisiin tankkeihin, raskaisiin tankkeihin, tankintuhoajiin ja ilmantorjuntakalustoon.


title: War Thunder

text: Pelaajien tankkien lisäksi pelissä on tietokoneen ohjaamia maajoukkoja, jotka esiintyvät pääosin ilmataisteluissa. Näitä ovat muun muassa erilaiset tankit, rekat, ilmatorjunta, tykistöasemat, konekivääriasemat ja bunkkerit. Nämä ovat yleensä low-poly malleja, eivätkä pelaajat voi ohjata kaikkia niistä.


title: War Thunder

text: Laivueita pelissä on saatavilla neljältä eri maalta: Yhdysvalloilta, Natsi-Saksalta, Neuvostoliitolta ja Britannialta. Laivat jaetaan viiteen eri tyyppiin: proomuihin, veneisiin, sukellusveneiden jahtaajiin, tuhoajiin ja kevyisiin kruisereihin.


title: War Thunder

text: Pelin kehittäjiltä on myös levinnyt tieto, että Japanin laivue on työn alla.


title: War Thunder

text: War Thunder julkaistiin 15. elokuuta 2013.


title: War Thunder

text: Joulun aikaan vuonna 2015 Gaijin Entertainment testasi PvE-pelimuotoa tankeille, mutta pelimuotoa ei koskaan julkaisu.


title: War Thunder

text: Gaijin Entertainment lisäsi ominaisuuden, jossa tapetut sotilaat avoimissa ajoneuvoissa katosivat "kuoltuaan". Tämän jälkeen pelin ikäraja nousi hetkellisesti 16 vuoteen. Gaijin Entertainment poisti jalkaväen taisteluista huomattuaan ikärajan nousun, ja ikäraja laski sen jälkeen 12 vuoteen.


title: War Thunder

text: Syksyllä vuonna 2018 peli sai uuden kulkuneuvotyypin: helikopterit. Helikopterit olivat saatavilla Yhdysvalloille, Neuvostoliitolle ja myöhemmin myös Saksalle.


title: War Thunder

text: Lokakuussa vuonna 2018 suljetussa beta-testauksessa olleet laivastot julkaistiin kaikkien käytettäviksi.


title: War Thunder

text: Vuoden 2018 lopussa peli sai ensimmäiset äänen nopeuden ylittävät hävittäjälentokoneet. Samaisessa päivityksessä peliin tuotiin myös kauan luvatut Italialaisten maajoukot.


title: War Thunder

text: War Thunder on saanut pääosin hyviä arvioita. Kuten pikkuhiljaa päivittyvillä tietokonepeleillä yleensäkin, arviot olivat ensin negatiivisempia ja muuttuivat pelin kehityksen myötä myönteisemmiksi.


title: Eemeli Pirinen

text: Eemeli Pirinen (s. 21. huhtikuuta 1993) on suomalainen alppihiihtäjä. Hän edustaa Kuopio Ski Clubia ja hänen valmentajinaan toimivat Janne Haarala ja Joni Sandvall.


title: Eemeli Pirinen

text: Pirinen on saavuttanut urallaan yhden aikuisten Suomen mestaruuden suurpujottelussa vuonna 2013. Alppihiihdon maailmancupissa hän kilpaili ensimmäisen kerran marraskuussa 2012 Levin pujottelussa. Maailmancupin pisteille hän pääsi ensimmäisen kerran Åren suurpujottelussa joulukuussa 2014 oltuaan 27:s. Parhaimmillaan hän on ollut 23:s Kranjska Goran suurpujottelussa maaliskuussa 2016.


title: Eemeli Pirinen

text: Schladmingin MM-kilpailuissa 2013 Pirinen sijoittui suurpujottelussa 30:nneksi.


title: Mainosgraafikkojen koulu

text: Mainosgraafikkojen koulu eli MG-koulu oli vuonna 1956 perustettu oppilaitos Helsingissä, joka koulutti mainosalalla jo toimivia henkilöitä graafisiksi suunnittelijoiksi ja mainostoimistojen art directoreiksi ja ad-assistenteiksi. Koulua ylläpiti Mainosgraafikot ry, jonka nimi muuttui myöhemmin muotoon Graafiset Muotoilijat ry. Nykyisin tämä koulutus on osa Markkinointi-instituutin toimintaa nimillä mainosgraafikon tutkinto MG ja MG-koulu. Kouluttajina toimivat alan ammattilaiset, ja kurssit pidettiin iltaisin.


title: Mainosgraafikkojen koulu

text: MG-koulu perustettiin Mainosgraafikot ry:n ja Mainostoimistojen liiton aloitteesta 1956. Ensimmäisinä opettajina toimivat Björn Landström ja Holger Erkelenz. Perustajajäseniin kuulunut Raimo Raimela toimi koulun rehtorina vuodesta 1963 aina 1980-luvun alkuun saakka.


title: Torsten Bergman

text:
Torsten Immanuel Bergman (s. 23. syyskuuta 1938 Koivulahti) on suomalainen Vihdissä asuva filosofian kandidaatti ja ruotsin kielellä kirjoittava kirjailija.
Bergman valmistui filosofian kandidaatksi 1967. Hän on työskennellyt muun muassa tv-toimittajana.


title: Bed of Roses

text: ”Bed of Roses” on yhdysvaltalaisen Bon Jovi -yhtyeen kappale vuodelta 1992. Sen on kirjoittanut yhtyeen laulaja Jon Bon Jovi, ja se on yhtyeen viidennen studioalbumin "Keep the Faith" viides kappale. ”Bed of Roses” on Bon Joville hyvin ominainen hard rock -balladi. Se julkaistiin albumin toisena singlenä 26. tammikuuta 1993, ja siitä tuli yksi yhtyeen uran tunnetuimmista ja suosituimmista kappaleista.


title: Bed of Roses

text: Lukuisissa eri maissa singlelistoille noussut ”Bed of Roses” esitteli yhtyeen 1990-luvun musiikillisesti kypsemmän uuden linjan, jossa näkyi ratkaiseva ero yhtyeen 1980-luvun glam metal -tyyliin. Singlelistoilla kappale menestyi "Keep the Faith" -albumin singleistä parhaiten, ja esimerkiksi Yhdysvalloissa se nousi Billboard Hot 100 -singlelistan kymmenenneksi ja Hot Mainstream Rock Tracks -listan viidenneksi.


title: Bed of Roses

text: Kappaleesta tuli suosionsa johdosta yksi Bon Jovin konserttien vakiokappaleista, ja se on mukana muun muassa yhtyeen kokoelma-albumilla "Cross Road" sekä uudelleen sovitettuna versiona albumilla "This Left Feels Right". Yhtye levytti kappaleen myös espanjankielisenä versiona, joka julkaistiin nimellä ”Cama de Rosas”.


title: Nightcrawler

text: Nightcrawler on vuonna 2014 ensi-iltansa saanut Dan Gilroyn ohjaama ja käsikirjoittama jännityselokuva. Jake Gyllenhaal näyttelee Lou Bloomia, joka alkaa kuvata öisin onnettomuuksia ja rikoksia ja myydä materiaalia Los Angelesin uutiskanaville. Muissa rooleissa ovat muun muassa Rene Russo, Riz Ahmed ja  Bill Paxton.


title: Nightcrawler

text: Elokuvan ensi-ilta oli Toronton elokuvajuhlilla vuonna 2014. Suomessa elokuvan ensi-ilta oli 31. lokakuuta 2014.


title: Nightcrawler

text: Jake Gyllenhaal sai roolisuorituksestaan parhaan miespääosan Golden Globe, Bafta ja SAG-ehdokkuudet.


title: Anita Wikman

text:
Anita Inga-Britt Wikman (s. 22. lokakuuta 1938 Uusikaarlepyy) on suomalainen ruotsin kielellä kirjoittava kirjailija.
Wikman valmistui 1962 apuhoitajaksi ja hän työskenteli vanhustenhoitajana vuoteen 1980 saakka jolloin hän ryhtyi päätoimiseksi kirjailijaksi. Wikman julkaisi ensimmäisen kirjansa, runokokoelman "De blå bergen" vuonna 1974. Hänen pääteoksensa on romaanitrilogia "Kråkvals" (1987), "Kråkögat" (1991) ja "Vingklippt" (1996) joka kertoo suutariperheessä 1930- ja 1940-luvulla Uudessakaarlepyyssä kasvavan tytön elämästä.


title: Marianna Tyni

text: Marianna Tyni (5. lokakuuta 1938 Viipuri – 20. helmikuuta 1981 Helsinki) oli suomalainen antiikin kirjallisuuden suomentaja.


title: Adam Gilljam

text: Adam Gilljam (s. 8. heinäkuuta 1990) on ruotsalainen jääpalloilija. Hän edustaa Ruotsin Elitserienissä pelaavaa Hammarby IF:ää.


title: Adam Gilljam

text: Gilljam nousi kasvattajaseurassaan Broberg/Söderhamn:issa edustusmiehistöön jo 15-vuotiaana kaudella 2005-2006. Kaudella 2008-2009 hänet nimettiin vuoden junioripelaajaksi Ruotsissa. Brobergissa pelatessaan hän ei pässyt kertaakaan loppuotteluun. Siirryttyään syksyllä 2012 tukholmalaiseen Hammarby IF:ään mestaruus tuli heti ensimmäisenä kautena keväällä 2013. Lisäksi hänen roolinsa loppuottelussa oli keskeinen, sillä hän teki aivan ottelun alussa Hammarbyn kaksi ensimmäistä maalia. Hänelle kausi 2012-2013 olikin läpimurtovuosi. Hänet arvioitiin ensimmäisen Hammarby-kauden perusteella Ruotsin Elitserienin pelaajaparhaimmistoon.


title: Adam Gilljam

text: Gilljam on pelannut yhdet MM-kisat keväällä 2014. Niissä Ruotsi saavutti hopeaa.


title: Adam Gilljam

text: Maajoukkueessa


title: Adam Gilljam

text: Seurajoukkueissa


title: Adam Gilljam

text: Henkilökohtaisesti


title: Tobias Reinholt

text: Tobias Reinholt (s. 4. heinäkuuta 1995 Horsens) on tanskalainen koripalloilija. Sentterinä pelaava Reinholt on pelannut Tanskan ja Suomen pääsarjoissa.


title: Tobias Reinholt

text: Reinholt on Horsens IC:n kasvatti ja pelasi seuran edustusjoukkueessa Tanskan pääsarjaa kaudella 2012–2013. Hän vietti myös muutaman kuukauden kroatialaisen KK Splitin akatemiassa. Reinholt muutti Suomeen syksyllä 2013 tehtyään nelivuotisen sopimuksen pääsarjajoukkue Kouvojen kanssa. Kouvot hyötyi Reinholtista pystyttyään peluuttamaan juniorijoukkueessa omia kasvattejaan luontaisilla pelipaikoillaan. Lisäksi Reinholt täytti Korisliigan herrasmiessopimuksen kriteerit. Kaudella 2013–2014 Reinholtin vahvistama Kouvojen A-juniorijoukkue voitti ikäluokan Suomen mestrauuden, ja seuran edustusjoukkueessa Reinholt pelasi 11 runkosarjaottelussa 1,3 pisteen ja 0,9 levypallon keskiarvoilla.


title: Tobias Reinholt

text: Syksyllä 2014 Reinholtin peliaika Kouvoissa jäi vähäiseksi. Hän pelasi neljässä Korisliigaottelussa vähäisiä minuuttimääriä. Marraskuussa Reinholt siirtyi loppukaudeksi vuokralle Tampereen Pyrinnön reservijoukkueeseen. Samassa organisaatiossa työskenteli Reinholtille maajoukkueesta tuttu valmentaja Pieti Poikola. Elokuussa 2015 Reinholt sirtyi Belgian pääsarjajoukkue Base Oostendeen.


title: Tobias Reinholt

text: Reinholt on pelannut myös Tanskan alle 20-vuotiaiden maajoukkueessa.


title: Tobias Reinholt

text: Reinholtin veli Esben Reinholt on myös koripalloilija.


title: Iron Sky: The Coming Race

text: Iron Sky: The Coming Race on 16. tammikuuta 2019 ensi-iltansa saanut science fiction -komediaelokuva, jonka on ohjannut Timo Vuorensola. Se on elokuvan "Iron Sky" (2012) jatko-osa, ja se sijoittuu vuoteen 2038. Elokuvan suomalaisnäyttelijöitä ovat Jukka Hildén ja Kari Ketonen.


title: Iron Sky: The Coming Race

text: Elokuvaa alettiin kuvata Belgiassa jo vuonna 2015, mutta ongelmat alkoivat kuvausten päätyttyä. Keväällä 2017 efekteistä vastaava yritys tarkasti kustannuslaskelmiaan, ja yhtäkkiä elokuvan budjetista puuttuikin 2,5 miljoonaa. Viivästyksen takia yksi elokuvan tärkeä rahoittaja Universal Studios vetäytyi hankkeesta, ja koko tuotanto jouduttiin keskeyttämään. Projekti ehti olla pysähdyksissä 1,5 vuotta, ennen kuin se lopulta valmistui vuonna 2019.


title: Iron Sky: The Coming Race

text: Elokuvan tunnuskappaleena on Sunrise Avenuen tammikuussa 2019 julkaisema "Iron Sky".


title: Iron Sky: The Coming Race

text: Elokuva on Suomen kallein näytelmäelokuva 20 miljoonan euron budjetilla. Pystyäkseen tekemään voittoa, elokuvan pitää tekijöiden arvion mukaan vähintään kaksinkertaistaa alkuperäisen elokuvan katsojamäärät. Suomen ensi-iltajaksolla elokuva sai kuitenkin vain murto-osan alkuperäisen elokuvan katsojaluvuista ja kriitikoiden arviot ovat olleet pääosin negatiivisia.


title: Iron Sky: The Coming Race

text: "Iron Sky: The Coming Race" sai kriitikoilta pääosin negatiivisen vastaanoton. Helsingin Sanomien kriitikko Juho Typön mielestä elokuva on "aivan hirveän huono". Yle Uutisten Jonni Aromaa kirjoitti sen olevan "yksi huonoimpia elokuvia, joita olen koskaan nähnyt".


title: Tuulikki Metsola

text: Paula Tuulikki Metsola (s. 12. joulukuuta 1938 Helsinki) on suomalainen matkaopas, eläkeläinen ja kirjailija.


title: Tuulikki Metsola

text: Metsolan vanhemmat olivat kauppaedustaja Aarne Vilho Rothberg ja Anna Kristiina Luhtasela. Hän kävi keskikoulun ja lukiota. Metsola on asunut Ahvenanmaalla ja vuodesta 2002 Tuusniemellä.


title: Aarre Heino

text: Aarre Olavi Heino (s. 29. joulukuuta 1938 Ylivieska) on suomalainen Tampereen yliopiston emeritus professori ja kirjallisuustieteilijä.


title: Kirsti Doukas

text: Kirsti Irene Doukas (s. 7. lokakuuta 1964 Alajärvi) on suomalainen korusuunnittelija ja kultaseppä, joka toimii Kalevala Korun muotoilujohtajana. Vuosina 1994–2010 hän toimi saman yrityksen pääsuunnittelijana.


title: Kirsti Doukas

text: Doukas on opiskellut Lahden Muotoiluinstituutissa artenomiksi ja kultasepäksi sekä Taideteollisessa korkeakoulussa taiteen maisteriksi. Hän sai muotoilun valtionpalkinnon vuonna 2006 ja Vuoden kultaseppä -nimityksen 1999. Vuonna 2014 hänet palkittiin Pro Finlandia -mitalilla.


title: Kirsti Doukas

text: Doukas toimii Kalevala Korun muotoilujohtajana osa-aikaisesti ja jatkaa myös itsenäistä työtään korusuunnittelijana aviomiehensä, kultaseppämestari Kristian Saarikorven kanssa yhteisessä Saarikorpi Design Oy:ssä Fiskarsissa.


title: Karl Henrik Nikula

text: Karl Henrik Nikula (s. 1944) on suomalainen Kristiinankaupungissa asuva filosofian lisensiaatti ja toimittaja.


title: Pekka Mattila (jalkapalloilija)

text: Pekka Mattila (s. 9. heinäkuuta 1967 Pori) on entinen suomalainen jalkapalloilija. Hän oli pelipaikaltaan keskikenttäpelaaja, joka pelasi keskellä ja vasemmalla laidalla.


title: Pekka Mattila (jalkapalloilija)

text: Mattila on Tampereen Ilveksen kasvatti. Hän debytoi Mestaruussarjassa Ilveksen edustusjoukkueessa vierasottelussa Valkeakosken Hakaa vastaan 17. elokuuta 1986. Kaudeksi 1987 Mattila siirtyi I divisioonan Kuopion Eloon. Hän palasi seuraavaksi vuodeksi takaisin Ilvekseen, jossa nousi avauskokoonpanon pelaajaksi. Vuonna 1989 Mattila solmi sopimuksen Ruotsin pääsarjassa pelanneen GIF Sundsvallin kanssa. Hän esiintyi kaudella 14 ottelussa ja palasi kauden päätteeksi jälleen Ilvekseen.


title: Pekka Mattila (jalkapalloilija)

text: Seuraavan neljän ja puolen kauden aikana Mattila oli Ilveksen runkopelaajia. Hän oli mukana voittamassa Suomen Cupia vuonna 1990 Ilveksen päihittäessä Helsingin Jalkapalloklubin finaalissa 2–1. Hänet nimitettiin joukkueen kapteeniksi 1993 ja oli virassa myös kauden 1994 alkupuolen. Kesällä 1994 talousvaikeuksien kanssa kamppaillut Ilves päästi Mattilan siirtymään Finnairin Palloilijoiden riveihin, jossa hän pelasi puolitoista kautta. Mattila palasi vielä kasvattajaseuraansa Ilvekseen ja pelasi yhden kauden ennen lopettamistaan 29-vuotiaana. Hän pelasi uransa aikana yhteensä 194 pääsarjaottelua ja onnistui maalinteossa 24 kertaa.


title: Abdul Majeed Waris

text: Abdul Majeed Waris (s. 19. syyskuuta 1991 Tamale, Ghana) on ghanalainen jalkapalloilija, pelipaikaltaan hyökkääjä. Hän edustaa kaudella 2014–2015 Turkin Superliigan Trabzonsporia.


title: Abdul Majeed Waris

text: Waris aloitti ammattilaisuransa Ruotsissa Allsvenskanin Häckenissä, jota hän edusti kaudet 2010–2012. Sarjan toiseen sijaan päättyneen kolmannen Häcken-kauden jälkeen Waris siirtyi Venäjän liigan Spartak Moskovaan, jossa hänen peliaikansa jäi vähäiseksi. Waris pelasi kevään 2014 lainalla Ranskan Ligue 1:n Valenciennesissa ja siirtyi saman vuoden syksyllä Trabzonsporiin.


title: Abdul Majeed Waris

text: Waris on pelannut Ghanan maajoukkueessa vuodesta 2012 lähtien. Yhteensä hän on pelannut 19 maaottelua ja tehnyt niissä neljä maalia (tilanne 14. joulukuuta 2014). Waris oli mukana MM-kisoissa 2014, joissa hän pelasi kaksi ottelua.


title: Pasi Välimaa

text:
Pasi Välimaa (s. 1968 Uusikaupunki) on suomalainen tekstiilitaiteilija.
Välimaa matkusti vuonna 1988 kesätöihin Ruotsiin, ja asettui sen jälkeen sinne pysyvästi asumaan. Hän opiskeli vuosina 1989–1992 Tukholman yliopistossa teatteri- ja kirjallisuustiedettä ja vuosina 1992–1997 Konstfackissa tekstiilitaidetta ja muotoilua. Vuodesta 2009 hän on ollut professorina Göteborgin yliopiston Högskolan för design och konsthantverk -koulutusyksikössä. Välimaan ensimmäinen yksityisnäyttely oli vuonna 1995, ja hän on osallistunut yhteisnäyttelyihin muun muassa Ruotsissa, Suomessa, Britanniassa, Ranskassa, Australiassa ja Itävällassa.


title: David Oyelowo

text: David Oyelowo (s. 1. huhtikuuta 1976 Oxford, Oxfordshire, Englanti) on englantilainen näyttelijä. Hänet tunnetaan muun muassa rooleistaan elokuvissa "Apinoiden planeetan synty" (2011), "Middle of Nowhere" (2012), "Lincoln" (2012) ja "The Butler" (2013). Vuonna 2014 hän näytteli Martin Luther Kingiä draamaelokuvassa "Selma", josta hän sai parhaan miespääosan Golden Globe -ehdokkuuden.


title: Anarkismisymboliikka

text: Tunnetuimmat anarkistien käyttämät symbolit ovat niin sanottu "anarkistimerkki" eli ympyrän sisässä oleva A-kirjain sekä musta lippu. Lisäksi yleinen on vinottain kaksiväriseksi jaettu lippu, jonka toinen puoli on musta ja toisen väri puolestaan kuvastaa anarkismin eri suuntauksia. Niistä tunnetuin on anarkosyndikalismin punamusta lippu. Tässä artikkelissa on käsitelty joitakin yleisimpiä symboleja.


title: Anarkismisymboliikka

text: Perinteinen anarkistien käyttämä symboli on musta lippu. Sitä on pidetty kontrastina anarkistien vastustamien kansallisvaltioiden värikkäille tunnuksille, eräänlaisena anti-lippuna, joka sisältää kaikkien muiden lippujen värit. Lisäksi mustan lipun on sanottu kuvaavan antautumisen merkkinä käytetyn valkoisen lipun vastakohtaa eli taistelua ja periksiantamattomuutta. Kolmas mustaan lippuun liittyvä symboliikka on kuolema ja tuska; väri kuvastaa kaikkien maailman sorrettujen ja alistettujen ihmisten kärsimyksiä.


title: Anarkismisymboliikka

text: Mustat liput liehuivat jo Lyonin silkinkutojien kapinan aikana 1830-luvulla sekä Pariisin kommuunissa vuonna 1871, mutta varsinaisesti anarkistien tiedetään käyttäneen sitä ensimmäistä kertaa maaliskuussa 1883, jolloin mustaa lippua kantoi Pariisissa järjestetyn työttömien mielenosoituksen kärjessä marssinut anarkisti ja opettaja Louise Michel. Hän itse piti sitä nälän symbolina. Ranskalaiset anarkistit omaksuivat mustan lipun käytön nopeasti, sillä jo seuraavana syksynä Lyonissa alkoi ilmestymään sen mukaan nimetty lehti "Le Drapeau Noir". Lippu yleistyi myös muualla maailmassa ja anarkismin erkaantuessa yhä kauemmaksi sosialismista, sillä haluttiin korostaa aatteiden välistä eroa. Tosin jotkut anarkistit, kuten venäläinen Pjotr Kropotkin ja amerikkalainen Emma Goldman, jatkoivat edelleen punaisen lipun käyttöä.


title: Anarkismisymboliikka

text: Ympyrän sisällä oleva iso A-kirjain on anarkismin symbolina yhtä vanha kuin musta lippu, mutta yleisesti sitä alettiin käyttämään vasta vajaat 100 vuotta myöhemmin. Ensimmäistä kertaa se tunnetaan vuodelta 1863 ensimmäiseen internationaaliin osallistuneen espanjalaisen anarkistivaltuuskunnan tunnuksesta. Tämän jälkeen anarkistit eivät sitä juurikaan käyttäneet ennen 1950-lukua, jolloin se esiintyi belgialaisilla anarkisteilla ja 1960-luvulla edelleen ranskalaisilla. Heidän käyttämänään se on yhdistetty 1800-luvun alkupuolella vaikuttaneen ranskalaisen filosofin Pierre-Joseph Proudhonin lausahdukseen ”L'anarchie c'est l'ordre sans le pouvoir” ("Anarkismi on järjestystä ilman vallankäyttöä"). Laajemmin symboli kuitenkin yleistyi vasta 1970-luvun puolivälin jälkeen punk-liikkeen myötä. Nykyään ympyröity A-kirjain on tunnetuin anarkismin symboleista ja samalla myös "kaupallistunein". Sitä näkee usein myös yhteyksissä, jotka eivät varsinaisesti liity mitenkään anarkismiin. Symboli on tietokoneiden käyttämässä Unicode-merkistössä muodossa Ⓐ.


title: Anarkismisymboliikka

text: Diagonaalisesti jaetuista kaksivärisistä lipuista tunnetuin on anarkosyndikalistien ja anarkososialistien käyttämä punamusta lippu. Sen alkuperä on 1870-luvun Italiassa, jossa punamustaa lippua käytettiin Bolognan kansannousun yhteydessä. Vielä saman vuosikymmenen aikana se nähtiin meksikolaisilla anarkisteilla, joilta punamustan lipun puolestaan omaksui nicaragualainen vapaustaistelija Augusto César Sandino. Hän ei kuitenkaan ollut anarkisti. Euroopassa lippu oli 1900-luvun alkuvuosikymmeninä painunut jo unohduksiin, kunnes espanjalainen CNT-ammattiliitto otti sen käyttöön vuoden 1931 vappumarssilla. CNT:n lippu syntyi, kun ammattiliitoissa toimineiden anarkistien punainen lippu yhdistettiin niiden ulkopuolella vaikuttaneiden mustaan. Saman vuosikymmenen jälkipuoliskolla CNT:n punamusta lippu tuli maailmanlaajuisesti tunnetuksi Espanjan sisällissodan ja sen yhteydessä tapahtuneen vallankumouksen myötä.


title: Anarkismisymboliikka

text: Myöhemmin punamustasta lipusta on kehittynyt omia tunnuksia useille anarkismin eri suuntauksille. Niitä ovat muun muassa ekoanarkismin vihreäpunainen, anarkofeminismin violettimusta ja seksuaalivähemmistöjen queer-anarkismin vaaleanpunaisen ja mustan yhdistelmä. Kaksiväristen lippujen lisäksi kullakin aatesuunnalla on myös oma kaksivärinen tähtensä, jota käytetään erilaisissa yhteyksissä.


title: Anarkismisymboliikka

text: Myös nimellä Sabo-Tabby tunnettu musta kissa on alun perin amerikkalaisen Industrial Workers of the World -ammattiliiton tunnus, jonka toimittaja ja ay-aktiivi Ralph Chaplin suunnitteli 1900-luvun alussa. Nykyään se on levinnyt myös yleisemmin anarkosyndikalistien sekä anarkistien käyttöön ympäri maailmaa. Kissan nimi viittaa sabotaasin, jolla sen suunnittellut Chaplin tarkoitti lähinnä lakkoja sekä tuotannon hidastamista. Myöhemmin symbolia alettiin kuitenkin käyttämään myös laajemmin suoran toiminnan tunnuksena.


title: Anarkismisymboliikka

text: Risti ja nyrkkiin puristettu käsi on kansainvälisen Anarkistisen mustan ristin tunnus. Se syntyi 1900-luvun alkuvuosina auttamaan poliittisia vankeja Venäjän keisarikunnassa. Nykyään AMR on ympäri maailmaa levinnyt hajautettu vankitukiorganisaatio. Sen tunnus on mukailtu Kansainvälisen punaisen ristin logosta.


title: Anarkismisymboliikka

text: Anarkofeminismin tunnuksena on Venus-symboli, jonka sisällä on nyrkkiin puristettu käsi tai iso A-kirjain.


title: Anarkismisymboliikka

text: Pääkallolipun käyttö anarkistien tunnuksena on peräisin merirosvoilta, joista esimerkiksi Karibianmeren bukanieerit toimivat osittain antiautoritäärisesti. On jopa väitetty, että Madagaskarin saarella olisi 1600–1700-lukujen vaihteessa sijainnut merirosvojen anarkistinen yhteisö Libertatia. Sen olemassaolosta ei kuitenkaan ole varmuutta. Venäjän vallankumouksen aikana pääkallolippua alkoivat käyttämään Itämeren laivaston anarkistimatruusit ja Ukrainan itsenäisyyssodassa se oli Nestor Mahnon muodostaman Ukrainan vallankumouksellisen kapinallisarmeijan tunnuksena. Nykyään pääkallolippu on yleistynyt anarkististen haktivistien ja niin sanottujen infoanarkistien keskuudessa.


title: Anarkismisymboliikka

text: Talonvaltauksen tunnusta on käytetty eri puolilla maailmaa ainakin 1970-luvulta lähtien. Salamaa kuvaava merkki on ilmeisesti peräisin Amsterdamista.


title: Anarkismisymboliikka

text: Puukenkä on nykyään lähes kokonaan käytöstä jäänyt sabotaasin tunnus, jota käyttivät hollantilaiset teollisuustyöläiset 1800–1900-lukujen vaihteessa. Heidän taktiikkanaan oli pudotella puukenkiä laitteiden sisään, jolloin ne pysähtyivät, kunnes vieras esine oli saatu poistettua koneistosta. Amerikkalaiset työläiset käyttivät samaan tarkoitukseen jakoavaimia. Sabotaasin lisäksi puukenkää käytettiin myös symboloimassa vaatimuksia kahdeksan tunnin työpäivästä. Puukenkää tarkoittava ranskan kielen sana "sabot" on myös ilmeisesti termin "sabotaasi" kantasana.


title: Dmitri Saveljev

text: Aleksandr Olegvitš Tjukavin (, s. 21. helmikuuta 1979, Murmansk Neuvostoliitto) on venäläinen tukimiehenä pelaava jääpalloilija, joka edustaa Moskovan Dynamoa. Hän on menestyksellisimpiä jääpalloilijoita maailmassa uran jatkuessa huipputasolla vielä lähes 20 vuoden jälkeen.


title: Dmitri Saveljev

text: Seurajoukkueissa


title: Dmitri Saveljev

text: Maajoukkueessa


title: Ivan Maksimov

text: Ivan Ivanovitš Maksimov (, s. 24. kesäkuuta 1973, Krasnojarsk Neuvostoliitto) on venäläinen tukimiehenä pelaava jääpalloilija, joka edustaa Moskovan Dynamoa. Maajoukkueura päättyi kevääseen 2012.


title: Ivan Maksimov

text: Seurajoukkueissa


title: Ivan Maksimov

text: Maajoukkueessa


title: Ivan Maksimov

text: Henkilökohtaisesti


title: Denis Slautin

text: Denis Aleksandrovitš Slautin (, s. 2. helmikuuta 1976 Kirov, Neuvostoliitto) on kazakstanilainen jääpalloilija, pelipaikaltaan hyökkääjä. Hän edustaa Kirovin Rodinaa.


title: Denis Slautin

text:
Slautinin kasvattajaseura on Kirovin Rodina. Sen jälkeen hän on pelannut Venäjän mestaruussarjaa Rodinan lisäksi Dynamo Kazanissa. Hän palasi syksyllä 2012 takaisin kasvattajaseuransa Rodinan riveihin.
Slautin on edustanut Kazakstania kaudesta 2002 lähtien. Hän on ollut voittamassa MM-kisoissa neljää pronssia.


title: Denis Slautin

text: Seurajoukkueissa


title: Denis Slautin

text: Maajoukkueessa


title: Väinö Vihma

text: Väinö Géza Vihma (vuoteen 1938 Wichmann; 21. kesäkuuta 1907 Budapest, Unkari – 11. elokuuta 1958 Mikkeli) oli Helsingin kauppakorkeakoulun kauppaoikeuden professori.


title: Väinö Vihma

text: Vihman vanhemmat olivat professori Yrjö Wichmann ja opettaja Julia Maria Herrman. Sukunimensä hän vaihtoi Vihmaksi vuonna 1938. Unkarissa syntynyt Vihma opiskeli lakitieteitä Suomessa 1920-luvun lopulla, mutta teki myös opintomatkoja, 1928 Saksaan ja Unkariin ja 1930 Ruotsiin, Viroon ja Norjaan. Lakitieteen kandidaatiksi hän valmistui 1930 ja sai varatuomarin arvon 1933. Lakimiesuransa alussa Vihma toimi asianajajana, mutta 1933 hänestä tuli korkeimman oikeuden ylimääräinen virkamies ja 1935 hän siirtyi Turun hovioikeuteen, jossa eteni sihteeriksi 1947. Turussakin Vihma toimi silti virkatyönsä ohella asianajajana, 1940 ja 1941–1944 hän oli sotatuomarina ja 1947 hänen nimitettiin Itä-Suomen hovioikeudenasessoriksi.


title: Väinö Vihma

text: Sotien jälkeen Vihma suuntautui tutkimukseen, lakitieteen tohtoriksi hän väitteli 1945 vakuutusoikeuden alalta ja julkaisi 1949 tutkimuksen palovakuutussopimuksista. Helsingin yliopiston kauppaoikeuden dosentti hänestä tuli keväällä 1947 ja hoidettuaan samalla siviilioikeuden apulaisen virkaa hänet nimitettiin siihen 1948. Sopimusoikeuden alalta Vihma julkaisi 1950 teoksen "Sopimussakko" ja 1957 teoksen "Suorituksen mahdottomuus". Helsingin kauppakorkeakoulun kauppaoikeuden professoriksi 1952 nimitetty Vihma oli huolellinen tutkija ja pidetty opettaja, Helsingin yliopistossa hän jatkoi työtään dosenttina. Vihma toimi useissa luottamus- ja asiantuntijatehtävissä, kuten kirkkolakia ja yhdistyslakia koskeneissa komiteoissa. Hän kuoli vain 51-vuotiaana 1958.


title: Väinö Vihma

text: Vihman puoliso vuodesta 1936 oli Sylvi Onerva Kujala (s. 1910).


title: Matti Pikkujämsä

text: Matti Pikkujämsä (s. 31. lokakuuta 1976 Oulu) on suomalainen graafinen suunnittelija ja kuvittaja.


title: Matti Pikkujämsä

text: Pikkujämsä opiskeli graafista suunnittelua Taideteollisessa korkeakoulussa. Vuodesta 1999 hän on toiminut freelancerkuvittajana.


title: Matti Pikkujämsä

text: Pikkujämsän kuvittama lastenkirja on ollut kaksi kertaa Finlandia Junior -palkintoehdokas: vuonna 2005 ehdolla oli Reetta Niemelän kirjoittama "Makkarapiruetti" ja vuonna 2013 Ville Hytösen kirjoittama "Hipinäaasi, apinahiisi". Pikkujämsä on kuvittanut muiden muassa myös Anna-Mari Kaskisen lastenkertomuksia ja Jukka Itkosen lastenrunokirjoja. Lisäksi hän on tehnyt kirjankansia ja lehtikuvituksia ja suunnitellut tekstiileitä Kaunisteelle, Marimekolle, Samujille ja Lapuan Kankureille. Hänen töitään on julkaistu muun muassa "Helsingin Sanomissa", "Annassa", "Imagessa" ja "Pirkassa".


title: Matti Pikkujämsä

text: Vuonna 2013 Pikkujämsä sai Rudolf Koivu -palkinnon kuvituksistaan teoksessa "Kaiken maailman eläinsadut" (Otava, 2011). Hänen kuvituksiaan on ollut esillä myös yksityis- ja yhteisnäyttelyissä, muun muassa Bratislavan biennaalissa vuonna 2011.


title: Matti Pikkujämsä

text: Lähde


title: Emily Nishikawa

text: Emily Nishikawa (s. 26. heinäkuuta 1989 Whitehorse, Yukon) on kanadalainen maastohiihtäjä. Nishikawa edustaa kotikaupunkinsa Whitehorse Cross Country Ski Clubia.


title: Emily Nishikawa

text: Nishikawa debytoi maastohiihdon maailmancupissa tammikuussa 2008 ollen Canmoren 10 kilometrin vapaan hiihtotavan kilpailussa 53:s. Ensimmäiset maailmancupin pisteensä hän saavutti joulukuussa 2014 sijoituttuaan Davosin 10 kilometrin perinteisen hiihtotavan kilpailussa sijalle 29. Parhaimmillaan hän on sijoittunut yksittäisessä maailmancupin kilpailussa 23:nneksi Lahden 10 kilometrin perinteisen kilpailussa maaliskuussa 2015 ja Davosin 10 kilometrin vapaan hiihtotavan kilpailussa joulukuussa 2018. Tour de Skin 2018–2019 päätösetapin osuusajoissa hän oli 20:s.


title: Emily Nishikawa

text: Nishikawa osallistui Sotšin talviolympialaisiin 2014 ollen viestissä 13:s, yhdistelmäkilpailussa 40:s ja 30 kilometrillä 44:s. Pyeongchangin olympialaisissa 2018 hän oli parhaimmillaan 30 kilometrin perinteisellä 30:s. Hän on myös osallistunut kolmiin MM-kilpailuihin vuosina 2013, 2015 ja 2017 ollen parhaimmillaan 29:s 10 kilometrin vapaan hiihtotavan kilpailussa Falunissa 2015.


title: Nathalie von Siebenthal

text: Nathalie von Siebenthal (s. 30. syyskuuta 1993) on sveitsiläinen maastohiihtäjä, joka edustaa Turbach-Bisseniä.


title: Nathalie von Siebenthal

text: Von Siebenthal saavutti Almatyn alle 23-vuotiaiden MM-kilpailuissa 2015 kultaa 15 kilometrin yhdistelmäkilpailussa ja pronssia 10 kilometrin vapaan hiihtotavan kilpailussa. Falunin MM-kilpailuissa 2015 hän oli 10 kilometrin vapaan hiihtotavan kilpailussa kuudes, 15 kilometrin yhdistelmäkilpailussa 22:s ja 30 kilometrin perinteisen hiihtotavan yhteislähtökilpailussa 23:s. Lahden MM-kilpailuissa 2017 hän sijoittui yhdistelmäkilpailussa neljänneksi, 30 kilometrin vapaan hiihtotavan yhteislähtökilpailussa 11:nneksi ja 10 kilometrin perinteisellä 30:nneksi sekä viestissä Sveitsin joukkueen kolmannen osuuden hiihtäjänä seitsemänneksi. Pyeongchangin olympialaisissa 2018 hän oli 10 kilometrin vapaalla ja 15 kilometrin yhdistelmähiihdossa kuudes, 30 kilometrin perinteisen tyylin yhteislähtökilpailussa 22:s sekä viestissä seitsemäs.


title: Nathalie von Siebenthal

text: Maailmancupissa von Siebenthal kilpaili ensimmäisen kerran Davosissa joulukuussa 2013 sijoittuen 15 kilometrin vapaan hiihtotavan kilpailussa 56:nneksi. Ensimmäisen maailmancupin pisteensä hän saavutti joulukuussa 2014 oltuaan Davosin 10 kilometrin perinteisen hiihtotavan kilpailussa 30:s. Tour de Skin kokonaiskilpailussa hän oli 2015 seitsemästoista ja 2016 viidestoista. Kymmenen parhaan joukkoon hän sijoittui maailmancupissa ensimmäisen kerran oltuaan seitsemäs Nové Měston 10 kilometrin vapaan hiihtotavan kilpailussa tammikuussa 2016. Tour de Skin 2016–2017 kokonaiskilpailussa hän sijoittui kahdeksanneksi. Tourin yksittäisellä etapilla hän sijoittui parhaimmilaan kuudenneksi. Joulukuussa 2017 von Siebenthal saavutti toistaiseksi parhaan sijoituksensa oltuaan Davosin 10 kilometrin vapaan hiihtotavan kilpailussa viides.


title: Nathalie von Siebenthal

text: Maansa mestaruuskisoissa von Siebenthal on saavuttanut kolme kultamitalia vuosina 2014–2016.


title: Manolo Gabbiadini

text: Manolo Gabbiadini (s. 26. marraskuuta 1991 Calcinate) on italialainen jalkapalloilija, joka edustaa Valioliigassa pelaavaa Southampton FC:tä. Vasenjalkaisen Gabbiadinin pelipaikka on hyökkääjä. Hän kuuluu myös Italian jalkapallomaajoukkueeseen.


title: Manolo Gabbiadini

text: Gabbiadini on Atalanta BC:n kasvatti. Hän edusti bergamolaisseuraa vuodet 2009–2012 käyden välillä lainalla Serie B:n AS Cittadellassa. Elokuussa 2012 Juventus osti Gabbiadinin siten, että puolet hänen pelaajaoikeuksistaan kuului yhä Atalantalla. Kauden 2012–2013 Gabbiadini vietti lainalla Bologna FC:ssä pelaamatta Juventuksessa yhtään ottelua. Kesällä 2013 Gabbiadini siirtyi Sampdoriaan. Nyt Atalantan puolisko Gabbiadinin oikeuksista siirtyi Sampdorialle, mutta toinen puolisko pysyi yhä Juventuksella. Avauskaudellaan Sampdoriassa Gabbiadini teki viisi maalia. Tammikuussa 2015 Gabbiadini siirtyi niin ikään Serie A:ssa pelaavaan SSC Napoliin.


title: Manolo Gabbiadini

text: Nuorten maajoukkueissa esiintynyt Gabbiadini teki debyyttinsä Italian jalkapallomaajoukkueessa elokuussa 2012 Englantia vastaan ystävyysottelussa. Kahden vuoden päästä, eli vuonna 2014 hänet kutsuttiin uudelleen maajoukkueen mukaan pelaamaan ystävyysottelua Albaniaa vastaan.


title: Manolo Gabbiadini

text: Myös Gabbiadinin sisko Melania Gabbiadini on jalkapalloilija. Hän on pelannut yli kymmenen vuotta Italian maajoukkueessa.


title: Jitka Landová

text: Jitka Landová (s. 20. heinäkuuta 1990) on tšekkiläinen ampumahiihtäjä.


title: Jitka Landová

text: Sotšin olympialaisissa 2014 Landová oli mukana Tšekin neljänneksi sijoittuneessa naisten viestijoukkueessa. Ampumahiihdon maailmancupissa Landová on sijoittunut parhaimmillaan henkilökohtaisessa kilpailussa kahdeksanneksitoista Östersundin takaa-ajokilpailussa kaudella 2014-2015. Viestissä Landová sijoittui kolmanneksi Hochfilzenissä samalla kaudella. Hänen kanssaan viestijoukkoeeseen kuuluivat Eva Puskarčíková, Gabriela Soukalova ja Veronika Vitkova.


title: Keisarimanukki

text: Keisarimanukki ("Manucodia comrii") on paratiisilintujen heimoon kuuluva varpuslintu.


title: Keisarimanukki

text: Keisarimanukkia tavataan Papua-Uudessa-Guineassa. Lajia on kuvattu melko yleisestä runsaslukuiseksi. Se on luokiteltu elinvoimaiseksi.


title: Danilo (jalkapalloilija, 1996)

text: Danilo Barbosa da Silva (eli Danilo; s. 28. helmikuuta 1996 Simões Filho) on brasilialainen jalkapalloilija, joka edustaa Ranskan Ligue 1:ssä pelaavaa OGC Nicea. Pelipaikaltaan vasenjalkainen Danilo on puolustava keskikenttäpelaaja. Häntä pidetään yhtenä oman pelipaikkansa lupaavimmista pelaajista koko maailmassa.


title: Danilo (jalkapalloilija, 1996)

text: Danilon kasvattajaseura on Vasco da Gama, jota hän edusti aikuisten tasolla keväällä 2014. Hän debytoi Série A:ssa huhtikuussa 2014. Kesällä 2014 Danilo siirtyi Portugalin Primeira Ligan SC Bragaan. Bragassa Danilo teki 20 ottelussa kaksi maalia. Heinäkuussa 2015 hän siirtyi Espanjan Primera Divisiónin Valencia CF:ään.


title: Danilo (jalkapalloilija, 1996)

text: Danilo oli mukana vuonna 2013 alle 17-vuotiaiden MM-kisoissa Abu Dhabissa, jossa Brasilia eteni puolivälieriin. Nykyisin Danilo kuuluu sekä alle 20- että alle 21-vuotiaiden maajoukkueisiin.


title: Lyhytpyrstömanukki

text: Lyhytpyrstömanukki ("Manucodia jobiensis") on paratiisilintujen heimoon kuuluva varpuslintu.


title: Lyhytpyrstömanukki

text: Lyhytpyrstömanukkia tavataan Indonesiassa ja Papua-Uudessa-Guineassa. Lajin on raportoitu olevan paikallisesti yleinen. Se on luokiteltu elinvoimaiseksi.


title: Beijing Olympic Green Circuit

text: Beijing Olympic Green Circuit on katurata Pekingin Olympiapuistossa Kiinassa. Se valmistettiin vuodeksi 2014 Formula E -sarjan osakilpailua varten. Radalla kilpailtiin ensimmäistä kertaa 13. syyskuuta 2014.


title: Viheltäjämanukki

text: Viheltäjämanukki ("Manucodia ater") on paratiisilintujen heimoon kuuluva varpuslintu.


title: Viheltäjämanukki

text: Viheltäjämanukkia tavataan Indonesiassa ja Papua-Uudessa-Guineassa. Lajin on raportoitu olevan yleinen. Se on luokiteltu elinvoimaiseksi.


title: Viikunamanukki

text: Viikunamanukki ("Manucodia chalybatus") on paratiisilintujen heimoon kuuluva varpuslintu.


title: Viikunamanukki

text: Viikunamanukkia tavataan Indonesiassa ja Papua-Uudessa-Guineassa. Lajin on raportoitu olevan melko yleinen suurimmassa osassa levinneisyysaluettaan. Se on luokiteltu elinvoimaiseksi.


title: Vanessa Hinz

text: Vanessa Hinz (s. 24. maaliskuuta 1992) on saksalainen ampumahiihtäjä. Hän hiihti kolmannen osuuden kultaa voittaneessa Saksan viestijoukkueessa Kontiolahden MM-kilpailuissa 2015. Hän hiihti avausosuuden MM-kultaa voittaneissa Saksan sekaviestijoukkueessa ja naisten viestijoukkueessa Hochfilzenissä 2017. Hän oli samoissa kisoissa lisäksi kuudes pikakilpailussa ja kahdeksas normaalimatkalla. Pyeongchangin olympialaisissa 2018 hän sijoittui pikakilpailussa viidenneksi ja takaa-ajossa 13:nneksi.


title: Vanessa Hinz

text: Hinz saavutti ensimmäisen voittonsa ampumahiihdon maailmancupin osakilpailussa Kontiolahden yhteislähdössä maaliskuussa 2018. Tätä ennen hän oli parhaimmillaan sijoittunut neljänneksi Nové Měston takaa-ajokilpailussa kaudella 2014-2015 ja yhteislähdössä kaudella 2016–2017. Toisen palkintokorokesijoituksensa hän saavutti oltuaan kolmas Anterselvan yhteislähdössä tammikuussa 2019. Maailmancupin kokonaiskilpailussa hän sijoittui kymmenenneksi 2017–2018, nrmaalimatkan cupissa toiseksi kaudella 2016–2017 ja yhteislähtöcupissa kolmanneksi 2017–2018.


title: Vanessa Hinz

text: Hinz oli 2013 Obertillachissa juniorien MM-kilpailussa voittamassa maailmanmestaruutta Saksan viestijoukkueessa. Ampumahiihdon EM-kilpailuissa Hinz on ollut voittamassa Saksan viestijoukkueessa kultaa ja hopeaa.


title: Ana Bucik

text: Ana Bucik (s. 21. heinäkuuta 1993) on slovenialainen alppihiihtäjä, joka edustaa Smučarski klub Nova Goricaa.


title: Ana Bucik

text: Schladmingin MM-kilpailuissa 2013 Bucik sijoittui pujottelussa 31:nneksi. Vailin / Beaver Creekin MM-kilpailuissa 2015 hän oli alppiyhdistetyssä yhdestoista. Sankt Moritzin MM-kilpailuissa 2017 hän sijoittui pujottelussa seitsemänneksi. Pyeongchangin olympialaisissa 2018 hän oli alppiyhdistetyssä yhdestoista, suurpujottelussa 21:s ja pujottelussa 24:s.


title: Ana Bucik

text: Alppihiihdon maailmancupissa Bucik kilpaili ensimmäisen kerran Mariborin suurpujottelussa tammikuussa 2010. Ensimmäiset maailmancupin pisteensä hän saavutti joulukuussa 2014 oltuaan 26:s Åren pujottelussa. Kymmenen parhaan joukkoon hän sijoittui ensimmäisen kerran oltuaan seitsemäs Mariborin pujottelussa tammikuussa 2017. Ensimmäisen palkintosijansa hän saavutti oltuaan kolmas Lenzerheiden alppiyhdistetyssä tammikuussa 2018. Alppiyhdistetyn cupissa hän sijoittui samalla kaudella viidenneksi.


title: Ana Bucik

text: Maansa mestaruuskisoissa Bucik on saavuttanut kaksi kultaa superalppiyhdistetyssä ja yhden pujottelussa.


Donetskin ja Krivoi Rogin neuvostotasavalta oli Harkovassa 12. helmikuuta 1918 neljännessä työläisten edustajien kokouksessa perustettu neuvostotasavalta, johon julistettiin kuuluvaksi Harkovan ja Jekaterinoslavin kuvernementti ja osa Hersonin kuvernementista. Neuvostotasavalta oli osa Venäjän SFNT:tä.


title: Donetskin ja Krivoi Rogin neuvostotasavalta

text: 14. helmikuuta perustettiin kansankomissaarien neuvosto, jonka johtoon tuli Artjom. Neuvostotasavalta lähetti nootin eteneville saksalaisjoukoille ja protestoi alueensa miehitystä, koska ei katsonut kuuluvansa Ukrainaan. Toukokuuhun mennessä saksalaiset olivat valloittaneet sen alueen ja neuvostotasavalta lakkasi olemasta.


title: Samuel Crompton

text: Samuel Crompton (3. joulukuuta 1753 – 26. kesäkuuta 1827) oli englantilaien keksijä ja kehräämökoneiden uranuurtaja. Hän jatkoi James Hargreavesin ja Richard Arkwrightin aloittamaa kutomakoneiden kehitystä ja rakensi vuonna 1779 nimellä ”spinning mule” (suomeksi ”kehruu-muuli”) tunnetun koneen, jolla saatiin aikaan jopa lujempaa lankaa kuin käsin kehräämällä. Tätä konetta pidetään yhtenä tärkeimmistä teollisen vallankumouksen aikana kehitetyistä tekstiiliteollisuuden koneista.


title: Stack Overflow

text: Stack Overflow on vuonna 2008 avattu verkkosivusto, jonka pääaiheena on ohjelmointi, ohjelmistoarkkitehtuuri, tietoturva ja muihin niihin liittyvien ongelmien ratkaiseminen ja niistä keskusteleminen (kysymys–vastaus-sivusto, ”Q&A”). Sivustolle kuka tahansa voi lähettää ohjelmointiin liittyviä kysymyksiä ja siihen liittyvää ohjelmakoodia. Kysymysten laajuus vaihtelee aloittelijan ongelmista aina vaativimpiin kokonaisuuksiin. Sivustolla painotetaan omaa ongelmanratkaisukykyä, tiedon etsintää (jo kertaalleen ratkaistu ongelma) ja ymmärrystä ohjelmoinnista ja itse ongelmasta, ennen kuin lähetetty kysymys katsotaan aiheelliseksi.


title: Stack Overflow

text: Stack Overflow on ohjelmointiaiheisista sivustoista maailman suosituin ja merkittävä tiedon lähde jopa henkilöille, jotka eivät ohjelmoi pääsääntöisesti. Moni päätyy sivustolle hakukoneiden kautta etsittyään vastausta ongelmaan.


title: Stack Overflow

text: Keväällä 2014 sivustolla oli 2,7 miljoonaa rekisteröitynyttä käyttäjää ja 7,1 miljoonaa kysymystä. Suosituimmat aiheet ("tagit") olivat: Java, JavaScript, C#, PHP, Android, jQuery, Pythonja HTML.


title: Aili Ikonen

text: Aili Ikonen (s. 1982) on suomalainen jazzlaulaja, -säveltäjä ja sanoittaja. Oman yhtyeensä lisäksi hän on työskennellyt muun muassa kokoonpanoissa Herd, Korpi Ensemble, Kvalda, Ikosen Siskot, Tribute to Ella ja Panu Savolainen Proprius.


title: Aili Ikonen

text: Korpilahdelta kotoisin oleva Ikonen kasvoi musikaalisessa perheessä ja aloitti viuluopinnot viisivuotiaana. Teinivuosina laulu tuli etusijalle, ja vuonna 2001 hän aloitti konservatorio-opinnot Jyväskylässä. Vuonna 2014 hän valmistui musiikin maisteriksi Sibelius-Akatemiasta pääaineinaan jazz ja kansanmusiikki.


title: Aili Ikonen

text: Vuonna 2004 Ikonen ja jyväskyläläinen Kvalda-yhtye voittivat Scandinavian Young Nordic Jazz Comets -kilpailun. Vuonna 2009 Ikonen lauloi yhdessä pääosassa jazzia ja modernia taidemusiikkia yhdistävässä virtuaalioopperassa "Lovers of Mankind". Yhdessä Norrbotten Big Bandin kanssa hän on levyttänyt Outi Tarkiaisen varta vasten Ikoselle säveltämän teoksen "Into the Woodland Silence". Helsingin Svenska Teaternissa Ikonen oli mukana musikaalissa "Kristina från Duvemåla".


title: Aili Ikonen

text: Vuonna 2013 Aili Ikonen ja Herd-yhtye julkaisi tulkintoja 1950- ja 1960-lukujen jazziskelmistä albumilla "Jazzbasilli". He ovat esiintyneet myös muun muassa Espoon April Jazz -festivaaleilla keväällä 2014 ja television Yle Teema -kanavalla joulukuussa 2014 vieraanaan Vieno Kekkonen. Herd-yhtyeessä soittavat Panu Savolainen (vibrafoni), Mikko Pellinen (basso) ja Tuomas Timonen (rummut). Vuonna 2015 Ikonen esiintyi Linnan juhlissa Kaartin Combon laulusolistina.


title: Aili Ikonen

text:
Vuonna 2016 Ikonen julkaisi oman sooloalbumin nimeltä "Laulan", jonka kappaleista suurin osa on Aili Ikosen ja Mikko Pellisen säveltämiä. Sanoituksia ovat Ikosen lisäksi tehneet Hector, Timo Kiiskinen, Kanerva Pasanen ja Heidi Maria Paalanen.
Vuodesta 2016 alkaen Ikonen soittaa Hectorin yhtyeessä viulua ja vuodesta 2018 hän on Rajaton-lauluyhtyeen jäsen.


title: Bugisit

text: Bugisit ovat Indonesian Sulawesin saarelta lähtöisin oleva kansa. Heidän äidinkielensä on austronesialaisiin kieliin kuuluva bugin kieli. Bugislaisia on noin viisi miljoonaa. Etniseltä taustaltaan bugisit ovat malaijeja. Bugisit ovat Etelä-Sulawesin provinssin runsasväkisin kielellinen ja etninen ryhmä.


title: Bugisit

text: Bugisväestöä muutti runsaasti pois Sulawesilta Hollannin Itä-Intian kauppakomppanian otettua nykyisen Indonesian alue hallintaansa 1600-luvulla. Bugisyhteisöjä syntyi Jaavalle, Sumatralle ja Borneolle, sekä nykyisen Malesian Thaimaan ja Kambodžan alueelle.


title: Aleksandr Nasonov

text: Aleksandr Nikolajevitš Nasonov (, s. 22. huhtikuuta 1981) on Kazakstanin ja Venäjän kansalaisuuden omaava jääpalloilija, pelipaikaltaan hyökkääjä. Hän edustaa Irkutskin Baikal-Energijaa.


title: Aleksandr Nasonov

text: Nasonovin kasvattajaseura on Sibselmaš, Novosibirsk, missä hän pelasi kolmen kauden ajan vuosina 1997-2000 ennen siirtymistään Pervouralskin Uralski Trubnikin sanmoin kolmeksi akudeksi eli 2000-2003. Sen jälkeen hän on pleannut kaudesta 2003 alkaen Irkutskin Baikal-Energijassa paitsi kauden 2008-2009, jolloin hän pelasi Moskovan Dynamossa ja voitti tällöin Venäjän jääpallomestaruuden.


title: Aleksandr Nasonov

text: Nasonov esiintyi ensi vaiheessa Venäjän alle 17-vuotiaiden maajoukkueessa, mutta kahden passin miehenä hän siirtyi pelaamaan Kazakstanin maajoukkueessa syksystä 2010 lähtien. Kazakstanin joukkueessa hän on saavuttanut kolme MM-pronssia.


title: Aleksandr Nasonov

text: Seurajoukkueissa


title: Aleksandr Nasonov

text: Maajoukkueessa


title: Aleksandr Nasonov

text: Henkilökohtaisesti


title: James Hargreaves

text: James Hargreaves (n. 1720 – 22. huhtikuuta 1778) oli kankaankutoja, puuseppä ja keksijä Lancashiressä Englannissa. Hargreavesin keksintönä pidetään Kehruu-Jennyä vuodelta 1764, josta Richard Arkwright patentoi vuonna 1769 ”vesi-rukkina” tunnetun kehruukoneen. Näiden pohjalta Samuel Crompton loi myöhemmin ”spinning mule” -nimellä tunnetun kehruukoneen. Kehruu-Jenny oli yksinkertainen puusta rakennettu kone, jossa yhdistyi useita värttinöitä. Se teki kahdeksan ihmisen työt.


title: James Hargreaves

text: Hargreavesista ei tiedetä paljoa. Hän eli Lancashiressä, meni nuorena naimisiin ja sai 12 lasta. Hänestä ei tunneta edes kuvaa. Hänen osansa oli olla teollisen vallankumouksen köyhin ja epäonnekkain hahmo. Keksintöjensä kotiteollisuuskehrääjille aiheutuneen uhan vuoksi Hargreaves joutui vihaisten paikallisten asukkaiden hyökkäyksen kohtaiksi ja he polttivat kaksikymmentä puolivalmista Kehruu-Jennyä ja melkein kaikki työkalut. Tämän seurauksena Hargreaves vaihtoi hetkeksi työnsä kirjanpitäjäksi. Kehruu-Jennyn ja siitä kehitettyjen versioiden avulla kehrätyn langan määrä kasvoi vuoteen 1785 noin kolmikymmenkertaiseksi verrattuna aikaan ennen keksinnön käyttöönottoa. Hargreaves sai patentin keksinnölleen 1770, mutta Arkwright oli jo ennen sitä kopionut sen eikä Hargreaves saanut keksinnöstään paljoa tuloja.


title: Volframiheksakloridi

text: Volframiheksakloridi eli volframi(VI)kloridi (WCl) on volframin ja kloorin muodostama epäorgaaninen yhdiste. Yhdistettä käytetään kemian prosesseissa katalyyttinä ja volframipinnoitteiden sekä muiden volframiyhdisteiden valmistamiseen.


title: Volframiheksakloridi

text: Huoneenlämpötilassa volframiheksakloridi on tumman violetinsinistä kiteistä ainetta. Yhdiste hydrolysoituu veden vaikutuksesta kidevedelliseksi volframitrioksidiksi eli volframihapoksi, mutta liukenee tetrakloorimetaaniin ja hieman hiilidisulfidiin. Yhdiste reagoi helposti nukleofiilien kuten bromidi-ionien, alkoksidien ja organolitiumyhdisteiden kanssa muodostaen johdannaisia, joissa klooriatomit ovat korvautuneet muilla nukleofiileilla. Volframiheksakloridi on suhteellisen voimakas hapetin ja voidaan pelkistää pelkistimien kuten vedyn tai punaisen fosforin avulla muiksi volframin klorideiksi, joissa volframi on alemmalla hapetusasteella ja lopulta metalliseksi volframiksi. Volframikloridi laajenee voimakkaasti jäähdytettäessä alle 168 °C:n lämpötilaan.


title: Volframiheksakloridi

text: Volframiheksakloridia valmistetaan alkuaineistaan volframista ja kloorista 600 °C:n lämpötilassa. Muodostuva sula tuote jäähdytetään, jolloin se kiteytyy.


title: Volframiheksakloridi

text: Volframiheksakloridia käytetään muun muassa alkeenien metateesissa käytettävien katalyyttien valmistamiseen. Muita käyttökohteita ovat muiden metallien tai metallioksidien päällystäminen ohuella volframikerroksella, muiden volframiyhdisteiden kuten volframiheksabromidin valmistus ja metallurgiassa fluksina.


title: TorrentFreak

text: TorrentFreak (TF) on blogimainen uutissivusto, joka keskittyy uutisoimaan BitTorrent asioista, tiedostonjaoista ja tekijänoikeusrikkomuksista. Sivusto on englanninkielinen ja se avattiin marraskuussa 2005.


title: TorrentFreak

text: Sisällöntuottajna toimii "Ernesto Van Der Sar". Yhteisömanagerinä työskentelee "Pirate Party"-aktivisti Andrew Norton.


title: TorrentFreak

text: Vuosien 2008–2011 aikana TorrentFreak tuotti "torrentfreak.tv" nimistä uutisvideopalvelua, jonka ohjaajana toimi Suprnova.org-sivuston perustaja Andrej "Slonček" Preston.


title: Eino Wilhelms

text: Eino Kalervo Wilhelms (14. joulukuuta 1918, Parikkala – 23. joulukuuta 2010 Kauniainen) oli teologian tohtori, rovasti ja dosentti. Hän työskenteli seurakuntapappina, Helsingin yliopiston teologisen tiedekunnan assistenttina ja väiteltyään Turun yliopiston eksegetiikan ja varhaiskristillisen kirjallisuuden dosenttina vuodesta 1981. Vuodesta 1961 lähtien Wilhelms toimi diasporasihteerinä.


title: Eino Wilhelms

text: Wilhelms osallistui jatkosodassa hyökkäykseen Muurmannin radan katkaisemiseksi ja haavoittui vaikeasti vastahyökkäyksen aikana.


title: Anders Svensson (jääpallomaalivahti)

text: Anders Svensson (s. 11. kesäkuuta 1975) on ruotsalainen jääpallomaalivahti. Hän edustaa Venäjän Superliigassa pelaavaa Arkangelin Vodnik. Urallaan hän ollut Ruotsin maajoukkueen jääpallomaalivahti kaudesta 2004 lähtien ja saavuttanut kuusi jääpallon maailmanmestaruutta.


title: Anders Svensson (jääpallomaalivahti)

text: Maajoukkueessa


title: Anders Svensson (jääpallomaalivahti)

text: Seurajoukkueissa


title: Anders Svensson (jääpallomaalivahti)

text: Henkilökohtaisesti


title: Vladislav Skobelev

text: Vladislav Skobelev (s. 24. tammikuuta 1987) on venäläinen maastohiihtäjä.


title: Vladislav Skobelev

text: Maastohiihdon maailmancupissa Skobelev debytoi tammikuussa 2011 Otepäässä Virossa ollen tuolloin 15 kilometrin perinteisen kilpailussa 13. Hän saavutti heti siis ensimmäiset maailmancupin pisteensä. Skobelevin uran paras sijoitus maailmancupin osakilpailussa on 11. sija Sotšista 30 kilometrin yhdistelmäkilpailusta helmikuulta 2013.


title: Vladislav Skobelev

text: Tammikuussa 2010 Skobelev voitti alle 23-vuotiaiden MM-kultaa Hinterzartenista 15 kilometrin perinteiseltä. Hänellä on myös neljä kultaa ja yksi hopea talviuniversiadeista vuosilta 2011 ja 2013.


title: Mattia Pellegrin

text: Mattia Pellegrin (s. 8. kesäkuuta 1989 Cavalese) on italialainen uransa lopettanut maastohiihtäjä. Hän edusti GS Fiamme Oro Moena -seuraa.


title: Mattia Pellegrin

text: Pellegrin debytoi maastohiihdon maailmancupissa joulukuussa 2012 Canmoressa sijoittuen 15 kilometrin perinteisen hiihtotavan kilpailussa sijalle 19. Tuo sijoitus toi Pellegrinille uran ensimmäiset maailmancupin pisteet ja on myös Pellegrinin kaikkien aikojen paras sijoitus maailmancupin osakilpailussa.


title: Mattia Pellegrin

text: Pellegrin kilpaili myös vuoden 2014 talviolympialaisissa Sotšissa, jossa hän oli ainoalla matkallaan, 15 kilometrin perinteisellä 36. Hän osallistui myös kotikisoihinsa, 2013 MM-kisoihin Val di Fiemmessä, jossa Pellegrin oli ainoalla matkallaan, 50 kilometrin perinteisellä sijalla 38.


title: Mattia Pellegrin

text: Pellegrin voitti syyskuussa 2014 Val di Fiemmen osakilpailun rullahiihdon maailmancupissa.


title: Elia Zurbriggen

text: Elia Zurbriggen (s. 9. lokakuuta 1990 Saas-Almagell) on sveitsiläinen alppihiihtäjä.


title: Elia Zurbriggen

text: Alppihiihdon maailmancupissa Zurbriggen kilpaili ensimmäisen kerran Adelbodenin suurpujottelussa tammikuussa 2013. Ensimmäiset maailmancupin pisteensä hän saavutti Garmisch-Partenkirchenin suurpujottelussa helmikuussa 2013 oltuaan 26:s. Kymmenen parhaan joukkoon hän sijoittui ensimmäisen kerran oltuaan kahdeksas Kranjska Goran suurpujottelussa maaliskuussa 2017.


title: Elia Zurbriggen

text: Elian isä on entinen alppihiihtäjä Pirmin Zurbriggen ja täti niin ikään entinen alppihiihtäjä Heidi Zurbriggen.


title: Wannabe

text: Wannabe on brittiläisen pop-yhtye Spice Girlsin kappale. Kappaleen sanoittivat yhtyeen jäsenet Melanie C, Emma Bunton, Mel B, Victoria Beckham ja Geri Halliwell yhdessä Matt Rowen ja Richard Stannardin kanssa ja sen tuottivat Rowe sekä Stannard yhtyeen marraskuussa 1996 julkaistulle Spice-debyyttialbumille. Kappale sanoitettiin ja nauhoitettiin hyvin kiireisesti; tulosta pidettiin latteana heidän olemukselle sekä lähetettiin Dave Waylle miksattavaksi. Yhtye ei ollut tyytyväinen miksaukseen ja nauhoitetta muutettiin uudelleen, jonka hoiti tällä kertaa Mark "Spike" Stent.


title: Wannabe

text: "Wannabe" on ylätempoinen dance-pop ja pop rap-kappale, joka sisältää viittauksia hip-hopista ja rapistä. Vaikka kappale sai pääosin ristiriitaisia vastaanottoja musiikkikriitikoilta, se voitti vuoden 1997 Ivor Novello Awardsissa kategoriassa "Paras britannialaisen sanoittama single" sekä vuoden 1997 BRIT Awardsissa kategoriassa "Paras single".


title: Wannabe

text: "Wannabe" edisti voimakkaasti yhtyeen kuuluisaksi pääsemistä. Siihen liittyvän musiikkivideon ohjasi Jhoan Camitz ja siitä tuli valtava menestys brittiläisellä kaapelikanava The Boxilla, joka sai lehdistön kiinnostumaan yhtyeestä. Myöhemmin kappaletta soitettiin intensiivisesti radioissa ympäri Isoa-Britanniaa, kun yhtye esitti sen televisio-ohjelmissa ja alkoi tekemään haastatteluja sekä valokuvauksia teinilehtiä varten.


title: Wannabe

text: "Wannabe" julkaistiin heinäkuussa 1996, jonka jälkeen se on päässyt Britannian singlelistan kärkeen seitsemäksi viikoksi sekä sai British Phonographic Industryn (BPI) myöntämän platinalevyn. Tammikuussa 1997 se julkaistiin Yhdysvalloissa, saavuttaen Billboard Hot 100-listan kärjen neljäksi viikoksi. Se oli koko yhtyeen uran ainoa kyseisen listan kärjen saavuttanut kappale. Vuoden 1996 lopulla "Wannabe" oli saavuttanut listan kärjen kahdessakymmenessäkahdessa eri valtiossa ja maaliskuussa 1997 tämä luku oli noussut kolmeenkymmeneenyhteen. "Wannabestä" tuli maailman parhaiten myynyt naisyhtyeen esittämä kappale, myyden esimerkiksi Isossa-Britanniassa 1 320 000 ja Yhdysvalloissa 2 910 000 kopiota sekä yli seitsemän miljoonaa kopiota koko maailmanlaajuisesti vuoden 1997 aikana.


title: Wannabe

text:
2014 vuonna tehtiin tutkimus, minkä mukaan Wannabe olisi kaikkien aikojen tunnistettavin kappale kautta aikojen.
Brittiläisen Tiede ja teollisuusmuseon MOSIN mukaan Spice Girlsin Wannabe tunnistetaan 2.29 sekunnissa.
Kokeeseen osallistui 12 000 ihmistä.


title: Jonas Baumann

text: Jonas Baumann (s. 27. maaliskuuta 1990 Lohn) on sveitsiläinen maastohiihtäjä, joka edustaa Tambo Splügeniä.


title: Jonas Baumann

text: Baumann debytoi maastohiihdon maailmancupissa joulukuussa 2009 Davosissa sijoittumalla 15 kilometrin vapaan hiihtotavan kilpailussa sijalle 73. Ensimmäiset maailmancupin pisteensä Baumann saavutti tammikuussa 2014 Lenzerheidestä sijoittumalla 15 kilometrin vapaalla sijalle 16. Parhaan sijoituksensa maailmancupin osakilpailussa Baumann saavutti Tour de Skin prologissa tammikuussa 2015 Oberstdorfissa sijoittuen kahdeksanneksi. Tour de Skin kokonaistuloksessa hän oli 23.


title: Jonas Baumann

text: Baumann edusti maataan myös vuoden 2014 talviolympialaisissa Sotšissa. Hän oli viestin seitsemäs, 15 kilometrin perinteisen 24. ja yhdistelmäkilpailun 28. Lahden MM-kilpailuissa 2017 hän sijoittui yhdistelmäkilpailussa 13:nneksi.


title: Caviezel

text: Caviezel on muun muassa seuraavien henkilöiden sukunimi:


title: Filip Zubčić

text: Filip Zubčić (s. 27. tammikuuta 1993 Zagreb) on kroatialainen alppihiihtäjä, joka edustaa SK Koncar -seuraa.


title: Filip Zubčić

text: Garmisch-Partenkirchenin MM-kilpailuissa 2011 Zubčić sijoittui pujottelussa 30:nneksi. Schladmingin MM-kilpailuissa 2013 hän oli suurpujottelussa 28:s ja keskeytti pujottelussa. Sotšin olympialaisissa 2014 hän keskeytti suurpujottelussa. Vailin / Beaver Creekin MM-kilpailuissa 2015 hän sijoittui pujottelussa 13:nneksi ja suurpujottelussa 16:nneksi. Sankt Moritzin MM-kilpailuissa 2017 hän oli suurpujottelussa 19:s, supersuurpujottelussa 31:s ja keskeytti alppiyhdistetyn. Pyeongchangin olympialaisissa 2018 hän sijoittui alppiyhdistetyssä 12:nneksi, suurpujottelussa 24:nneksi sekä keskeytti pujottelun ja supersuurpujottelun.


title: Filip Zubčić

text: Alppihiihdon maailmancupissa Zubčić kilpaili ensimmäisen kerran Söldenin suurpujottelussa lokakuussa 2012. Ensimmäiset maailmancupin pisteensä hän saavutti Åren suurpujottelussa joulukuussa 2014 oltuaan 25:s. Kymmenen parhaan joukkoon hän sijoittui ensimmäisen kerran oltuaan runsas viikko myöhemmin seitsemäs Alta Badian suurpujottelussa.


title: Fallin’

text: "Fallin'" on yhdysvaltalaisen laulaja-lauluntekijä Alicia Keysin kappale. Se julkaistiin Keysin debyyttisinglenä hänen Songs in A Minor-debyyttialbumilta. Keysin sanoittamana ja tuottamana sen julkaisi J Records radioissa ja musiikkivideomyyntipisteissä vuonna 2001. Kappaletta on yleisesti ottaen pidetty hänen nimikkokappaleena.


title: Fallin’

text: Kappale oli globaalinen menestys, saavuttaen listan kärjen Yhdysvaltain Billboard Hot 100-listalla sekä päästen viiden parhaan joukkoon lukuisissa valtioissa. Se sai myös lukuisia palkintoja ympäri maailmaa sekä on yksi vuoden 2001 parhaiten myyneistä singleistä. Vuonna 2009 single luokiteltiin 2000-luvun 29:ksi menestyneimmäksi kappaleeksi Billboardin "Hot Songs of the Decade"-listalla. Kappale voitti kolme Grammy-palkintoa vuonna 2002, kategorioissa "Vuoden kappale", "Paras R&B-kappale" sekä "Paras naispääosan R&B lauluvokaaliesitys" ja se oli ehdolla kategoriassa "Vuoden levytys".


title: I’m Yours

text: I’m Yours on Jason Mrazin ensimmäinen single hänen kolmannelta, We Sing. We Dance. We Steal Things -studioalbumiltaan. Se julkaistiin alun perin rajoitetun erän Extra Credit -EP-levyllä demona vuonna 2005 mainostaakseen hänen toista, Mr. A-Z -studioalbumia. Kappaletta esitettiin jo hänen vuosina 2004–2005 tekemillään keikoilla, ja se muodostui suosituksi jo ennen julkaisua. ”I’m Yours” oli ehdolla 51. Grammy-palkintogaalassa kategorioissa ”Vuoden kappale” sekä ”Paras miesosapuolen lauluvokaaliesitys”. Sitä myös käytettiin Australian Seven Networkin sarjan Packed to the Raffers mainostamiseen.


title: I’m Yours

text: ”I’m Yours” oli suunnattoman menestynyt Yhdysvaltain Billboard-listoilla. Oltuaan Hot 100 -listalla yhteensä 76 viikkoa se piti hallussaan listoillaolemisennätystä listaviikkomäärissä rikkoen edeltäneen, LeAnn Rimesin ”How Do I Liven” vuonna 1998 asetetun 69 viikon ennätyksen; tämä on kuitenkin nykypäivään mennessä rikottu Imagine Dragonsin kappaleella ”Radioactive”, joka pysyi listoilla yhteensä 87 viikkoa jonka lisäksi ”I’m Yoursia” paremmaksi on pannut myös Awolnationin ”Sail”, joka oli listoilla yhteensä 79 viikkoa. Tammikuuhun 2013 mennessä ”I’m Yours” oli Yhdysvalloissa kaikkien aikojen kymmeneksi parhaiten myynyt digitaalinen single, myyden siellä yli kuusi miljoonaa sekä maailmanlaajuisesti 9,5 miljoonaa latausta. Se on Mrazin menestynein Yhdysvaltain menestyssingle tähän päivään mennessä.


title: Thomas Bing

text: Thomas Bing (s. 3. huhtikuuta 1990 Bad Salzungen, Itä-Saksa) on saksalainen maastohiihtäjä. Hän edustaa Rhöner WSV Dermbachia.


title: Thomas Bing

text: Bing debytoi maastohiihdon maailmancupissa joulukuussa 2011 ollen Düsseldorfin sprintissä 60:s. Ensimmäiset maailmancupin pisteensä Bing saavutti tammikuussa 2012 Tour de Skin osakilpailussa Oberstdorfissa ollen 17. yhdistelmäkilpailussa. Bingin paras sijoitus maailmancupista on tammikuulta 2014 niin ikään Tour de Skiltä Lenzerheiden 15 kilometrin perinteiseltä. Tuolloin Bing oli neljäs.


title: Thomas Bing

text: Bing osallistui myös vuoden 2014 talviolympialaisiin Sotšissa. Hän oli sprintin 32., 50 kilometrin 36. ja yhdistelmäkilpailussa niin ikään 36:s. Pyeongchangin olympialaisissa 2018 hän sijoittui 30 kilometrin yhdistelmäkilpailussa 11:nneksi, perinteisen sprintissä 15:nneksi ja perinteisen 50 kilometrillä 30:nneksi.


title: Thomas Bing

text: Bing on myös saavuttanut kaksi nuorten MM-hopeaa viestistä, yhden nuorten MM-pronssin viestistä ja yhden alle 23-vuotiaiden MM-pronssin 15 kilometrin vapaalta.


title: Pökkösienet

text: Pökkösienet ("Mutinus") on kantasieniin kuuluva sienisuku. Sienten itiöemät ovat aluksi munamaisia, sitten nousevat onttoihin varsiin, joiden päässä on itiömalja. Itiöemien haju kerää hyönteisiä levittämään itiöitä.


title: Pökkösienet

text: Suomesta tunnetaan harvinaisina kaksi lajia, koiranpökkösieni ("M. caninus") ja puistopökkösieni ("M. ravenelii"). Pökkösieniä muistuttaa niiden sukulainen haisusieni ("Phallus impudicus"), jota on aiemmin kutsuttukin nimellä pökkösieni.


title: S Voice

text: S Voice on älykäs henkilökohtainen avustaja ja tietonavigaattori, joka on saatavilla sisäänrakennettuna yli kahteenkymmeneen Samsungin elektroniikkalaitteeseen. S Voice pohjautuu Vlingo-järjestelmään. Sovelluksen toiminta perustuu siihen, että laitteen käyttäjä sanoo S Voiceen mitä haluaa tämän tekevän. S Voicessa käyttäjän kanssa keskustelee ääni. Äänen saa aktivoitua sanomalla "Hi Galaxy". S Voicen saa muun muassa soittamaan tiettyyn numeroon, etsimään tiettyä hakusanaa internetistä, laittamaan herätyksen, ottamaan kuvan tai vastaamaan tulevaan puheluun. S Voice julkaistiin 30. toukokuuta 2012. Se toimii vain Android 4.0 - 4.4 -käyttöjärjestelmän omaavissa laitteissa. S Voice on hieman samanlainen kuin Applen Siri.


title: Daniel Kajmakoski

text: Daniel Kajmakoski (, ; s. 17. lokakuuta 1983 Struga, Jugoslavia) on makedonialainen laulaja-lauluntekijä.


title: Daniel Kajmakoski

text: Hänen genrejään ovat sekä pop että pop-rock. Kajmakoski tunnetaan todennäköisesti parhaiten siitä, että hän voitti entisen Jugoslavian alueen kattaneen X Factor Adrian ensimmäisen tuotantokauden vuonna 2013.


title: Daniel Kajmakoski

text: Marraskuussa 2014 Kajmakoski voitti Skopje Festivalin ja näin ollen hänet valittiin Makedonian edustajaksi vuoden 2015 Eurovision laulukilpailuun Wieniin kappaleella "Autumn Leaves" (). Kappale sijoittui semifinaalissa 15. sijalle eikä päässyt finaaliin.


title: Jihadismi

text: Jihadismi on salafistinen ja islamistinen liike, joka käy jihadia eli pyhää sotaa väkivaltaisena hyökkäyssotana. Jihadistien tavoitteena on aluksi yhdistää koko islamilainen uskonyhteisö yhden kalifin alaisuuteen, minkä jälkeen jihadistien pitkän tähtäimen tavoitteena on koko maailman islamisoiminen.


title: Jihadismi

text: Jihadismi syntyi 1960-luvulla vallankumouksellisena islamismina, jonka tavoitteena oli syrjäyttää islamilaisten maiden epäislamilaisiksi katsotut hallinnot. Puolustussotana jihadia käyvän klassisen jihadismin kausi alkoi 1980-luvulla Afganistanin sodan yhteydessä. Osama bin Laden laajensi 1990-luvulla jihadin hyökkäyksen kohteena olevalta alueelta kaikkialle, myös vihollisen omalle alueelle kuten Yhdysvaltoihin ja muualle länsimaihin, mistä seurasi useita näyttäviä terroritekoja. 2010-luvulla johtava jihadistinen liike on ollut kalifaattinsa Irakin ja Syyrian alueelle perustanut Isis.


title: Jihadismi

text: Jihadistit pitävät itseään ainoina tosiuskovaisina. Jihadistien mukaan jihad on heidän uskonnollinen velvollisuutensa ja myös uskonnollisten kirjoitusten mukaista. Jihadistien tärkeimpiä vihollisia ovat maltilliset muslimit, jotka vastustavat jihadismia tai ylläpitävät maallisia muslimihallintoja.


title: Jihadismi

text: Jihadismin kolme tärkeintä ideologia ovat Muhammad ibn Abd-al-Wahhab, Hassan al-Banna ja Said Qutb.


title: Jihadismi

text: Muhammad ibn Abd-al-Wahhab oli 1700-luvulla Arabian niemimaalla toiminut salafisti. Hän saarnasi tiukan puhdasoppista ja fundamentalistista islamia, wahhabismia, jossa etenkin pyhimysten palvontaan suhtaudutaan kielteisesti. Wahhabismia on kutsuttu jihadistisen terrorismin opilliseksi alkulähteeksi. Moni jihadistinen ajattelija onkin hyväksynyt wahhabismiin olennaisesti kuuluvan ideologisen puritanismin sekä kaikkien ankaraa puhdasoppisuutta noudattamattomien julistamisen vääräuskoisiksi ja siten viholliskohteiksi. Toisaalta monet jihadistit myös vieroksuvat wahhabismia, koska wahhabilainen liike erottaa maallisen ja uskonnollisen vallan jyrkästi toisistaan ja on jihadistien silmissä saudien jumalattomana pidetyn kuningashuoneen talutusnuorassa.


title: Jihadismi

text: 1900-luvulta alkaen sunnalaisten ääriryhmien keskuudessa levisi käsitys siitä, että jihadia voidaan käyttää ilman oppineiston laajaa hyväksyntää. He tulkitsivat jihadia siten, että islamilaisten maalliset hallitukset eivät toteuta islaminuskontoa kunnolla, joten valtiot ovat epäislamilaisia. Näin hallitukset ovat luopuneet islamista ja heitä vastaan voidaan käydä puolustustaistelua islamin puolesta. Egyptiläinen islamisti Hassan al-Banna perusti Muslimiveljeskunnan vuonna 1928. Hänen tavoitteensa oli maailman kaikkien muslimien yhdistäminen yhden, puhtaasti Koraanin ja sharia-lain periaatteiden mukaan hallitsevan islamilaisen kalifin alaisuuteen. Muslimiveljeskunta teki jatkuvasti väkivaltaisia iskuja Egyptin hallintoa vastaan, ja liike kiellettiin. Hassan al-Banna salamurhattiin vuonna 1949.


title: Jihadismi

text: Jihadistisen liikkeen historia voidaan jakaa kolmeen opilliseen vaiheeseen, jotka kehittyivät ajallisesti toisiaan seuraten ja henkilöityvät kukin oman aikansa johtaviin jihadistisiin ajattelijoihin.


title: Jihadismi

text: Alkuvaiheen vallankumouksellisen islamismin syntyyn 1960-luvulla vaikuttivat erityisesti Egyptissä toimineen Said Qutbin kirjoitukset. Qutb tavoitteli muslimimaiden epäislamilaisina pitämiensä hallintojen syrjäyttämistä sotilasvallankaappauksen kautta ja piti vallankumouksellista toimintaa muslimimaissa jihadin tärkeimpänä muotona. Qutb piti jihadia pysyvänä ilmiönä islamissa, koska Jumala Koraanissa ja profeetta Muhammed lausunnoissaan viittasivat jihadiin niin usein. Vallankumoukselliset islamistit Egyptissä, Syyriassa ja Algeriassa 1970-luvulta 1990-luvulle julkaisivat tekstejä ja saarnoja, joissa hyökättiin voimakkaasti korruptiota, sortoa ja huonoa hallintoa vastaan. Väkivallan laaja käyttö hyväksyttiin osana kampanjaa.


title: Jihadismi

text: Vallankumouksellista islamismia seurasi Abdallah Azzamin innoittama klassisen jihadismin kausi. Klassinen jihadismi muodostui Afganistanissa 1980-luvulla Abdallah Azzamin koordinoidessa maata miehittäneen Neuvostoliiton vastaiseen jihadiin saapuvien vierastaistelijoiden virtaa. Hän julisti, että jokaisen muslimimiehen on puolustettava muslimien hallitsemaa aluetta kun vääräuskoiset hyökkäävät sinne. Opillisesti klassinen jihadismi on hyvin samankaltainen kuin valtavirran muslimien tulkinta jihadista, joka perustuu Koraaniin ja haditheihin. Koska Azzamin klassinen jihadismi ei ollut yhtä poliittista ja hyökkäävää kuin vallankumouksellinen jihadismi, se saavutti laajan kansansuosion ja oppineiden hyväksynnän. Myös Saudi-Arabian kuningashuone oli hyvillään kotoperäisten jihadistiensa häipymisestä kauas Afganistaniin.


title: Jihadismi

text: Kolmas vaihe on globaali jihad-liike ja al-Qaidan aika, jonka kiistaton johtohahmo oli Osama bin Laden. Bin Laden laajensi 1990-luvulla jihadin hyökkäyksen kohteena olevalta alueelta kaikkialle, myös vihollisen omalle alueelle, ja samalla laajensi jihadisteille sallittujen keinojen kirjoa. Hän yllytti kannattajiaan verisiin terroritekoihin kaikkialla maailmassa erityisesti länsimaisuutta edustavissa kohteissa. Bin Ladenin johtaman al-Qaida-järjestön globaali jihadismi nousi jihad-liikkeen hallitsevaksi ideologiaksi. Kaikissa näissä tapauksissa radikaaliryhmät käyttivät jihad-retoriikkaa, mutta yhdessäkään ei ollut oppineiston yksimielistä kannatusta. Sen sijaan monet uskonoppineet ovat katsoneet, että palestiinalaisten aseellinen toiminta israelilaisia miehittäjiä vastaan on jihad.


title: Jihadismi

text: Ideologisesti johdonmukaisen bin Ladenin kuoltua al-Qaidan johtajaksi nousi Aiman al-Zawahri. Hän ryhtyi solmimaan ja katkaisemaan liittolaissuhteita vaihtelevista poliittisista syistä, mikä vieraannutti monia alatason jihadisteja liikkeestä. Al-Qaidan tilalle jihadistisen liikkeen johtajaksi nousi islamilaisen kalifaatin Irakin ja Syyrian alueelle perustanut Isis, jonka kalifaatti tarjosi kiintopisteen jihadistien toiminnalle. Vaikka Isis on toiminut hyvin raa’asti, se sai kuitenkin fundamentalististen salafistien hyväksynnän Muhammedin ajan yhteiskunnallisen ihanteen esimerkkinä.


title: Jihadismi

text: Isisin perustaman kalifaatin kulta-aika kesti kesästä vuoden 2015 loppuun. Menestyksensä aikana sille vannoivat uskollisuudenvalansa monet muutkin jihadistiset järjestöt kuten Nigerian Boko Haram. Vuoden 2016 alussa Isisiä vastaan käyneet Yhdysvaltain, Irakin, kurdien ja muiden armeijat alkoivat ajaa sitä ahtaalle, ja kalifaatti kukistui lopullisesti lokakuussa 2017.


title: Jihadismi

text: Alueensa menettäneen Isisin lisäksi 2010-luvulla toimivia jihadistijärjestöjä ovat olleet Arabian niemimaan al-Qaida, Islamilaisen Maghrebin al-Qaida, Boko Haram Nigeriassa, Taliban Afganistanissa ja Pakistanissa, Ansar al-Sharia Libyassa, Ansar al-Sharia Tunisiassa, Al-Shabaab Somaliassa, Abu Sayyaf Filippiineillä, Jemaah Islamiyah Indonesiassa ja Ansar Beit al-Maqdis Siinailla.


title: Jihadismi

text: Jihadistisen liikkeen neljäntenä vaiheena voidaan pitää globaalin jihad-liikkeen sirpaloitumista eri ryhmittymiin, joilla on enenevässä määrin toisistaan poikkeavia piirteitä. Tässä vaiheessa liike on siirtymässä organisaatioista ideologisiin verkostoihin.


title: Jihadismi

text: Vuonna 2016 jihadistit ovat aiempaa useammin länsimaissa eläviä "yksinäisiä susia", jotka ovat radikalisoituneet nopeasti ja toteuttavat iskuja jihadistijärjestöjen innoittamana mutta ilman suoraa yhteyttä järjestöihin. Isis on yllyttänyt nuoria muslimeja tekemään iskuja länsimaissa sitä mukaa, kun järjestö itse on joutunut ahtaalle Irakissa ja Syyriassa. Suomessa on tehty yksi jihadistinen terrori-isku, Turun isku elokuussa 2017. Syyrian ja Irakin taistelualueille jihadististen äärijärjestöjen riveihin on Suomesta matkustanut taistelemaan 80–90 henkilöä.


title: Jihadismi

text: Jihadistisen liikkeen tukijat länsimaissa kuuluvat salafistiseen vastakulttuuriin, joka on kasvanut ja radikalisoitunut 2010-luvulla. Esimerkiksi Saksassa oli vuonna 2014 jo 7 500 salafistia. Jihadisteiksi ryhtyneet länsimaalaiset löysivät ensin salafismin ja liittyivät sitä kautta jihadiin, ja osa heistä lähti Irakiin ja Syyriaan vierastaistelijoiksi. Radikaali salafistinen liike tarjoaa jäsenilleen mahdollisuuden kapinoida länsimaiden politiikkaa, demokratiaa, tasa-arvoa ja ihmisoikeuksia vastaan sekä saarnaa vihamielisyyttä "uskottomia" kohtaan. Liike tarjoaa myös järjestystä ja mustavalkoisen maailmankuvan, jossa sääntöjen noudattamisen perusteella joko päästään taivaaseen tai joudutaan helvettiin. Liike tarjoaa jäsenilleen myös yhteisöllisyyttä ja hyväksyntää. Salafismista on Euroopassa tullut nuorisokulttuuri, josta ovat kiinnostuneet muutkin kuin muslimiksi kasvaneet tai uskonnolliset ihmiset.


title: Jihadismi

text: Euroopan salafistit ovat hyvin aktiivisia internetissä, he jakelevat Koraaneja, ja heitä näkee mielenosoituksissa pitelemässä kylttejä, joissa kannatetaan shariaa, ennustetaan islamin ylivaltaa ja vastustetaan demokratiaa. He ovat myös hyvin verkostuneita, ja Länsi-Euroopan eri maiden salafistijärjestöt ovat nimenneet itsensä usein samalla tavalla: esimerkiksi Ranskassa on Sharia4France, Belgiassa Sharia4Belgium ja Alankomaissa Sharia4Holland. Myös Norjassa ja Tanskassa on omat salafistijärjestönsä. Salafisteihin on Euroopassa 2010-luvulla alkanut liittyä aiemmasta poiketen myös naisia, joista osa lähti myös Isisin vierastaistelijoiksi. Naispuoliset jihadistit ovat ideologisesti usein yhtä kiihkeitä kuin miespuolisetkin ja heillä on samat motiivit. Taistelutehtävät heiltä on kuitenkin kielletty jihadistien nykyisen doktriinin pohjalta.


title: Jihadismi

text: Yhdysvaltoihin ei ole havaittu muodostuneen järjestäytynyttä jihadistista liikettä tai vastakulttuuria. Maassa vuoden 2001 jälkeen tehdyt harvat jihadistiset terrori-iskut ja -suunnitelmat ovat olleet ulkomaisten yhteyksien tai internetin kautta radikalisoituneiden yksittäisten tekijöiden suorittamia. Ainoa poikkeus tähän on Minneapolisin somalikaupunginosa, josta on lähtenyt taistelijoita al-Shabaabin riveihin.


title: Jihadismi

text: Jihadistit ovat aseellista jihadia hyökkäyssotana käyviä islamisteja. Jihadistit jakavat maailman ”islamin alueeseen” ("Dar al-Islam") ja ”sodan alueeseen” ("Dar al-Harb"). He pyrkivät väkivalloin palauttamaan yhtenäisen, islamilaista lakia noudattavan islamilaisen kalifaatin alueille, jotka ovat joskus olleet islamin alaisia ja näin ollen kuuluvat jo nyt islamin alueeseen vaikka ovat uskottomien ("kafir") hallussa. Näihin islamille kuuluviksi alueiksi he lukevat muun muassa koko Lähi-idän, Venäjän, Kiinan, Espanjan ja osia Ranskasta. Kalifaatin perustamisen jälkeenkin sen ulkopolitiikan on oltava ikuista jihadia. Tässä he suhteessa modernit jihadistit seuraavat klassista tulkintaa, jonka mukaan jihadia on periaatteessa jatkettava kunnes "koko ihmiskunta on joko omaksunut islamin tai alistunut islamilaisen valtion alaisuuteen".


title: Jihadismi

text: Jihadistit pitävät itseään ainoina tosiuskovaisina. Heidän tärkeimpiä vihollisiaan ovat maltilliset muslimit, jotka vastustavat jihadismia tai ylläpitävät maallisia muslimihallintoja; Al-Qaida oli ensimmäinen ja harvoja, joka otti päävihollisekseen islamin ulkopuolisen kohteen.


title: Jihadismi

text: Jihadistien kampanjassa on kolme vaihetta: tosiuskovaisten edelläkävijoiden joukon luominen, oman maa-alueen varmistaminen, ja islamilaisen valtion perustaminen.


title: Jihadismi

text: Jihadistien mukaan jihad on heidän uskonnollinen velvollisuutensa ja myös uskonnollisten kirjoitusten mukaista. Jihadistien mukaan jihad on jokaisen muslimin yksilöllinen velvollisuus, eikä valtion asia niin kauan kuin islamilaista valtiota ei vielä ole olemassa.


title: Jihadismi

text: Jihadistien käsitykset jihadin julistamisesta, syistä ja luonteesta eroavat islamilaisen lain klassisista ja nykyajan lähteistä monilta osin:


title: Jihadismi

text: Jihadistisesti ajattelevien salafi-jihadistien käsitykset valtavirran salafistien ajattelusta erottaa selvimmin jihadin eli pyhän sodan käsittäminen Jumalan palvonnan korkeana, joidenkin ajattelijoiden mukaan jopa korkeimpana muotona.


title: Jihadismi

text: Jihadismi perustuu jihadiin, joka on kuulunut islamiin jo sen alkuajoista alkaen. Koraanin Medinan-aikaisissa suurissa käsitellään usein jihadia eli profeetta Muhammedin johtaman nuoren muslimivaltion puolustautumista ulkoisia hyökkääjiä vastaan ja valtakunnan alueen väkivaltaista laajentamista islamin levittämiseksi. Nykyajan jihadistit korostavat fyysisen taistelun tärkeyttä jihadin toiseen merkitykseen, muslimin sisäiseen kamppailuun nähden. Abdallah Azzam korotti jihadin muslimin tärkeimmäksi velvotteeksi heti islamin uskoon tulon ja uskontunnustuksen lausumisen jälkeen. Hänen jälkeensä toiminut Anwar al-Aulaqi julisti, että edes hyökkäyksellisen jihadin eli valloituksen ja islamin levittämisen julistamiseen ei tarvita maallista johtajaa vaan ainoastaan Jumala. Afganistanissa jihadistit kävivät vielä puolustuksellista jihadia miehittäjää vastaan. Kun Yhdysvaltain vääräuskoiset sotajoukot oli päästetty 1990-luvun alussa Saudi-Arabiaan ajamaan Kuwaitia miehittänyt Irakin johtaja Saddam Hussein takaisin, sen ja monen muun Yhdysvaltain, muiden länsimaiden ja YK:n toimen johdosta Osama bin Laden oikeutti hyökkäyksellisen jihadin käytön itsepuolustuksena julistamalla vuonna 1996 sodan Yhdysvalloille. Bin Laden oikeutti myös iskut läntisen maailman siviilejä kohtaan, koska muslimitkin olivat kaikkialla maailmassa läntisen maailman hyökkäyksen kohteena. Siitä alkaen jihadistit ovat katsoneet terrorihyökkäyksensä olevan oikeutettua puolustuksellista jihadia. Monet salafiajattelijat eivät ole hyväksyneet tällaista puolustuksellisen jihadin käsitteen venyttämistä.


title: Jihadismi

text: Salafistit antavat erityisen korostuneen roolin tauhidin käsitteelle, uskolle yhteen kaikkivaltiaaseen ja palvomisen arvoiseen Jumalaan. Afganistanissa 1980-luvulla toiminut Abdallah Azzam yhdisti jihadin käsitteen Allahin ykseyteen ja sen käytännön toteuttamiseen, mikä oli käänteentekevää jihadistisessa ideologiassa. Hänen mukaansa kaikkein korkein tapa toteuttaa tauhidia oikein oli toteuttaa ”tekojen tauhidia” käymällä jihadia, taistelua Jumalan tiellä. Tällöin marttyyrikuolema ei ollut epätoivottava asia, vaan se toteutti muslimin elämän päämäärän ja varmisti pääsyn paratiisiin tuonpuoleisessa.


title: Jihadismi

text: Jihadistien oman toimintansa oikeuttamisessa tärkeä merkitys on takfirilla. Takfirin käsitteen korostamisen vuoksi muut muslimit kutsuvatkin jihadisteja usein takfireiksi. Islamilaisena käsitteenä takfir tarkoittaa jonkun tuomitsemista vääräuskoiseksi ja siten erotetuksi oikean islamin uskon piiristä. Takfir voidaan julistaa epäislamilaisista ajatuksista tai teoista. Koska sharia-lain mukainen rangaistus uskosta luopuminen on kuolema, muslimit eivät yleensä ryhdy takfirin julistamiseen köykäisin perustein. Takfirin julistamista on perinteisesti käytetty muslimiyhteisön sisäisen puhdasoppisuuden ja siitä seuraavan yhtenäisyyden vaalimiseen; ei-muslimit ovat itsestäänselvästi vääräuskoisia. Jihadistiset ideologit pitävät harhaopin ja epäislamilaisten käytänteiden kitkemistä uskovien yhteisöstä ensisijaisen tärkeänä. Jihadismin kannalta käänteentekevä tapahtuma oli, kun Said Qutb julisti Egyptin presidentti Nasserille tekojen takfirin, kun tämä oli hylännyt entiset Muslimiveljeskuntaan kuuluneet liittolaisensa ja alkanut vainota heitä. Kiihkomielisimmin jihadistit alkoivat käyttää takfiria Yhdysvaltojen hyökättyä Irakiin vuonna 2003. Sunnien ja shiiojen vastakkaiasettelu Irakissa voimistui, ja Irakin al-Qaidan johtaja Abu Mus’ab al-Zarqawi otti tähtäimeensä shiiat. Hän alkoi julistaa harhautuneina pitämilleen shiioille takfir-tuomioita oikeuttaen sillä väkivaltansa. Irakin al-Qaidaa seurannut Isis jatkoi laajasti modernin takfirin käsitteen käyttöä oman väkivaltaisen toimintansa perustelemiseksi ja oikeuttamiseksi, ja käsite on säilyttänyt tärkeän asemansa globaalin jihadistisen liikkeen sirpaloitumisenkin jälkeenkin.


title: Jihadismi

text: "Al-wala wa-l-bara" tarkoittaa että muslimin tulee rakastaa sitä, mitä Jumalakin rakastaa ja vihata sitä, mitä Jumalakin vihaa. Monille jihadisteille al-wala wa-l-bara on tauhidin harjoittamisen jälkeen tärkein uskon käytännön ilmenemismuoto. Jihadistit pyrkivät sen avulla suojelemaan oman yhteisönsä hurskautta ja puhdasoppisuutta eristämällä sen jäsenet haitallisista ulkopuolisista vaikutuksista ja yhteyksistä vääräuskoisiin, joiden kanssa ei tule olla missään tekemisissä ja joita vastaan on liittouduttava. Esimerkiksi bin Laden vetosi juuri al-wala wa-l-baraan vastustaessaan yhdysvaltalaisjoukkojen läsnäoloa Saudi-Arabiassa.


title: Jihadismi

text: Jihadistit tuottavat runsaasti propagandaa, jonka avulla he pyrkivät radikalisoimaan muslimiyhteisöä ja keräämään jäseniä liikkeeseensä. Jihadistinen propaganda on perinteisesti koostunut erilaisista kirjoituksista ja saarnoista, joita on levitetty teksteinä tai nauhoitteina aatetta kannattavien keskuudessa. Radikalisoituminen on tapahtunut ylhäältä alaspäin johdettuna prosessina, jossa jihadistinen saarnaaja etsii sopivan henkilön ja lähestyy tätä propagandamielessä. Tällaisia henkilöitä saarnaajat löytävät etenkin tunteellisista tilanteista kuten hautajaisista tai mujahidien urotekoihin ja marttyyrien sankarikuolemiin keskittyvistä tilaisuuksista.


title: Jihadismi

text: Nykyajan jihadistit ovat kehittäneet uuden, modernia teknologiaa hyödyntävän lähestymistavan kannattajien rekrytoimiseen ja muslimiyhteisön radikalisoimiseen. Arabian niemimaan al-Qaidan propagandisti Anwar al-Aulaqi alkoi hyödyntää jihadistien terroritekoja eräänlaisina mainoksina, joiden tehtävänä oli herättää jihadistisesta sanomasta kiinnostuneiden huomio. Internetiin alettiin ladata huolellisesti ja ammattitaitoisesti kuvattuja filmejä esimerkiksi taisteluista ja julkisista mestauksista. Propagandassa jihadista puhuttiin nuoriin vetoavasti katu-uskottavaan tyyliin, turhaa mahtipontisuutta välttäen. Tällaiselle propagandalle altistuneet henkilöt saivat tahoillaan uskonnollisen herätyksen, radikalisoituivat ja ottivat yhteyttä jihad-liikkeen rekrytoijiin. Isisin propagandan yksi tarkoitus on ollut myös tarjota kohdeyleisölleen tärkeitä merkityksellisyyden ja joukkoon kuulumisen mahdollisuuksia, joita näillä ei maahanmuuttajina vieraissa yhteiskunnissa useinkaan ollut. Tällaista yhteenkuuluvuutta propagandavideoilla kuvataan taistelukohtausten lomaan leikatuilla kohtauksilla, joissa taistelijat näytetään viettämässä aikaansa yhdessä lämpimän yhteenkuuluvuuden hengessä.


title: Rich Girl (Gwen Stefanin kappale)

text: Rich Girl on yhdysvaltalaisen laulaja-lauluntekijä Gwen Stefanin kappale hänen Love. Angel. Music. Baby.-studioalbumilta. Kappaleen tuottamisesta vastasi Dr. Dre ja sillä vierailee räppäri Eve ja se on uudelleentehty versio Louchie Lou & Michie Onen vuonna 1993 julkaistusta samannimisestä kappaleesta, joka taas puolestaan oli mukautettu versio musikaalin Viulunsoittaja katolla kappaleesta "If I Were a Rich Man". Stefani on sanonut että kappale kuvailee hänen unelmiaansa suosiosta ja rikkauksista siitä perspektiivistä kun "hän oli vielä orangelainen tyttö".


title: Rich Girl (Gwen Stefanin kappale)

text: Viimeisenä albumille sisällytettynä kappaleena "Rich Girl" julkaistiin albumin toisena singlenä loppuvuodesta 2004 ja sai ristiriitaisen vastaanoton musiikkikriitikoilta. Se oli kaupallinen menestys, saavuttaen sijoituksia kymmenen parhaan joukossa suuressa osassa niitä listoja mille se sijoittui. Yhdysvalloissa "Rich Girl" myi kultaa ja sai ehdokkuuden kategoriassa "Paras rap/lauluduetto" vuoden 2006 Grammy-palkintogaalassa.


title: Platinum Dunes

text: Platinum Dunes on yhdysvaltalainen tuotantoyhtiö, joka on keskittynyt tuottamaan elokuvia. Yhtiön perustivat Michael Bay, Brad Fuller ja Andrew Form marraskuussa 2001. Platinum Dunes on pääosin tuottanut uusintafilmatisointeja kauhuelokuvista.


title: Karakapuukasvit

text: Karakapuukasvit (Corynocarpaceae) on muutamalajinen kasviheimo, joka kuuluu koppisiemenisten Cucurbitales-lahkoon, johon mm. kurkkukasvit (Cucrbitaceae) kuuluvat. Heimossa on vain yksi suku, karakapuut ("Corynocarpus").


title: Karakapuukasvit

text: Karakapuut ovat melko huomiota herättämättömiä puita, joilla on kierteisesti järjestyneet, ehytlaitaiset, sulkasuoniset ja korvakkeelliset lehdet. Kukinto on haarova terttu, ja siinä on pieniä kukkia, joissa kehä on erilaistunut verhiöksi ja teriöksi. Heteet sijaitsevat terävastaisesti ja kiinnittyvät tyvestään terälehtiin. Lisäksi on viisi ripsuista ja terälehteä muistuttavaa joutohedettä, jotka sijaitsevat verhovastaisesti. Niiden sisäpuolella sijaitsee mesiäinen. Sikiäin on yhdislehtinen, kahden emilehden muodostama ja kehänalainen; vain toinen emilehdistä on toimiva eli fertiili. Sikiäimeen liittyy tavallisesti yksi lyhyt vartalo, jonka päässä on pallomainen luotti. Hedelmä on luumarja. Siemenessä on tärkkelyspitoinen endospermi.


title: Karakapuukasvit

text: Karakapuut kasvavat Tyynenmeren alueen lounaisosassa Uudesta-Guineasta ja Australian itärannikolta Uuteen-Seelantiin.


title: Karakapuukasvit

text: Karakapuiden läheisin sukulaisheimo Cucurbitales-lahkossa on koriariakasvit (Coriariaceae). Cronquist (1981) arveli niiden kuuluvan kelaskasvien (Celastraceae) yhteyteen, Takhtajan (1997) taas piti niitä hyvin eristyneenä ryhmänä.


title: Karakapuukasvit

text: Karakapuita on kuusi lajia:


title: Karakapuukasvit

text: Karakapuuta ("Corynocarpus laevigatus") kasvatetaan huonekasvina myrkyllisyydestään huolimatta.


title: Llorenç Gomez

text: Llorenç Gomez (eli Llorenç; s. 3. marraskuuta 1991 Sant Cugat del Vallès) on espanjalainen beachfutispelaaja, joka edustaa Espanjan beachfutismaajoukkuetta ja venäläistä BSC Kristallia. Llorenç on 180 senttimetriä pitkä.


title: Llorenç Gomez

text: Llorenç on osallistunut kaksiin MM-kilpailuihin vuosina 2013 ja 2015. Vuoden 2013 MM-kilpailuista hän saavutti MM-hopeaa tehden turnauksessa neljä maalia. Vuonna 2013 hän voitti myös Mundialiton. Vuoden 2014 Euro Beach Soccer Leaguessa eli ns. EM-kilpailuissa Llorenç oli koko turnauksen paras maalintekijä yhdessä Venäjän Anatoli Peremitinin kanssa.


title: Llorenç Gomez

text: Seuratasolla Llorenç pelaa venäläisessä BSC Kristallissa, jota ennen hän on edustanut kotimaansa Gimnàstic de Tarragonaa ja FC Barcelonaa sekä italialaista ASD Terracinaa.


title: Kurt Vilja

text: Kurt Artturi Vilja (1. helmikuuta 1914 Turku - 18. marraskuuta 1995 Helsinki) oli elokuvaäänityksen pioneereja Suomessa.